
I IOAN 


DIN MILA LUI DUMNEZEU, 
ARHIEPISCOP AL TIMIȘOAREI ȘI MITROPOLIT AL BANATULUI 


Iubitului nostru cler, cinului monahal și dreptcredincioșilor creștini, har, milă și pace de la Dum- 
nezeu Tatăl, iar de la noi, părintească binecuvântare. 
„Să se scoale Dumnezeu și să se risipească vrăjmașii Lui şi să fugă de la faţa Lui cei ce-L urăsc pe El: (Psalm 67, 1) 


Hristos a înviat! 
Iubiţi fraţi și surori în Domnul, 


Cu ajutorul Bunului Dumnezeu am săvârșit în pace calea postului, la capătul căreia am găsit mormântul gol al 
Mântuitorului nostru lisus Hristos. 


Învierea 1 


Oare, aceasta să fie răsplata celui care posteşte?! A celui care se luptă cu patimile sale?! A celui care iubește și 
iartă, mângâie şi hrănește pe cel sărman?! 

Aceasta va fi cununa luptei cu păcatul și cu patimile?! Un mormânt gol și un giulgiu zăcând?! 

Ce vom răspunde semenilor și fiilor noștri? 

„Mamă, după atâta nevoinţă- îţi va spune fiul tău- doar cu atât ai fost răsplătită? Cu un giulgiu zăcând?”. 

O, fiul meu! 

O, fiii mei duhovnicești! Darul pe care l-am primit este Învierea lui Hristos, învierea noastră, veşnicia noastră. 

Dacă în urma păcatului lui Adam s-a dezlegat la moarte, prin Învierea lui Hristos s-a dezlegat la viață. 

Învierea este darul acestui mare Praznic. Acesta este Praznicul unui nou răsărit, al zilei a opta, cea care are doar 
răsărit. Hristos ne-a scos din mormânt și din moarte şi ne-a dus cu EI în acest răsărit veşnic. Pentru noi s-au stins 
soarele şi luna și a răsărit unicul Soare- Hristos. 

Hristos este Luminătorul acestei zile neînserate, ziua a opta. 

O, soare! De acum tu poți să te odihnești, căci a răsărit un nou Soare Care va lumina veșnicia și așa vom trece 
de la heliocentrism la hristocentrism. 


Iubiţi credincioși, 

Cum vom preţui acest scump dar- Învierea?! 

Pentru unii, acest dar înseamnă revărsarea iubirii lui Dumnezeu peste noi, este întoarcerea la Tatăl, în tainicul 
Rai al iubirii lui Dumnezeu. Alţii, ar fi dorit ca mormântul să fi rămas pecetluit și lespedea de piatră să închidă pen- 
tru totdeauna lubirea, Cea Care S-a jertfit pentru noi. 

Însă n-au ştiut că Iubirea lui Dumnezeu răsare și rodeşte chiar și din piatră. 

Omul a semănat lubirea - pe Hristos - în piatră, știind că tot ce se seamănă în piatră moare. 

S-a înșelat, căci lubirea lui Dumnezeu copleșește orice stâncă, iar stânca, decât să lăcrimeze, mai bine crapă. 

Din stânca de pe Golgota, unde a fost semănat Hristos Domnul, a răsărit Soarele dreptăţii. 

O, tu, stâncă a Golgotei, cât de mult L-ai iubit tu pe Hristos! 

L-ai primit în tine pe Bobul de Grâu cel Dumnezeiesc, de unde a răsărit, dând pacea și lumina veșnică acestei 
lumi. În Rai, Adam a fost oprit să mănânce din pomul vieţii. Noi suntem chemaţi azi să mâncăm din rodul Crucii, 
cea care L-a rodit pe Hristos Euharistic, căci Crucea a rodit Viaţa. 


Iubiţilor, 

Hristos este Lumina la care vedem creaţia lui Dumnezeu. 

Lumina soarelui este doar o palidă umbră a luminii Învierii lui Hristos. 

Învierea este darul lui Dumnezeu făcut omului, este darul iubirii desăvârşite a Preasfintei Treimi. Este darul vieții 
veșnice şi al nemărginitei responsabilități. 

Învierea înseamnă iubire, dar şi responsabilitate. 

Cei care refuză iubirea și responsabilitatea ar fi dorit să găsească astăzi mormântul străjuit de ostași. 

Dar lubirea nu poate fi pusă sub strajă. Ea nu poate fi înlănţuită sau întemnițată. 

lubite frate creștine, dacă ai primit astăzi darul Învierii, păstrează-l ca pe cel mai scump odor, căci în el se află 
nimbul vieţii veșnice. Responsabilitatea veşniciei este greu de dus și de împlinit. 

Pentru unii, iubirea este cea mai mare povară din viața lor. Dar, pentru cei ce se împărtășesc din iubirea lui 
Hristos, iubirea înseamnă viaţa și bucuria în Duhul Sfânt. 


Fraţi creștini, 

Moise a lovit cu toiagul în stâncă și a izvorât apă, salvând astfel poporul lui Israel în pustie: „Zis-a Domnul către 
Moise:«Treci înaintea poporului acestuia, dar ia cu tine câţiva din bătrânii lui Israel; ia în mână toiagul cu care ai 
lovit Nilul și du-te. lată Eu voi sta înaintea ta acolo la stânca din Horeb, iar tu vei lovi în stâncă și va curge apă din 
ea și va bea poporul.» Și a făcut Moise așa înaintea bătrânilor lui Israel. (leșire 17, 5-6). 

Hristos a lovit și El în stâncă, din care a izvorât lumină şi viaţă veşnică. 

Doamne, lovește și în stânca inimii mele și fă să izvorască din ea iubirea faţă de Tine și față de frații mei! 

Învierea izvorăște din jertfă, jertfa izvorăşte din ascultare, iar ascultarea din iubire. 

Tatăl L-a trimis în lume pe Fiul Său, Unul Născut, ca s-o izbăvească și s-o scoată din întunericul păcatului: „S-a 
smerit pe sine, ascultător făcându-Se până la moarte și încă moarte pe cruce. Pentru aceea și Dumnezeu L-a 
preaînălţat și l-a dăruit Lui nume care este mai presus de orice nume." (Filipeni 2, 8-9). 

După Înviere, contemporanii lui lisus nu-l mai pronunţau în acest fel numele, ci-l spuneau: Înviatul din Nazaret. 


2 Învierea 


Pilat a poruncit să se scrie pe o tăbliță vina lui lisus: „lisus Nazarineanul, Regele iudeilor” (loan 19, 19). 

Oare, după Învierea lui lisus, n-a dat poruncă unui scrib să dăltuiască în piatra de deasupra mormântului: Aici 
a fost pentru trei zile mormântul Înviatului din Nazaret?! 

Aşa l-a rămas în popor numele: Înviatul din Nazaret. 

Înviatul din Nazaret ne-a lăsat și nouă darul Învierii, dar, pe care unii îl primesc cu bucurie, iar alţii încă mai stau 
şi azi în cumpănă. Însă aripa veşniciei i-a atins şi pe ei. Rămâne doar mila lui Hristos care să răstoarne piatra de pe 
inima lor. O, inimă de sub piatră, greu şi cu amar vei plânge odată! 

lubite frate creștine, nu lăsa ca, la umbra vieţii tale, să crească doar nostalgii. 


Iubiţi frați și surori, 

Era primăvară la lerusalim şi pe Golgota înfloriseră trei cruci. 

Hristos, pe Cruce, Şi-a întins mâinile celor doi tâlhari. Voia să Se împace și cu ei, să-i tragă și pe ei la Tatăl, dar 
numai unuia nu i-a fost rușine să-l întindă mâna Răstignitului. Pe acela, în acea zi, l-a trecut în Paradisul pierdut de 
Adam. Un tâlhar a căzut pe cruce, altul s-a mântuit pe cruce. 

Ce mare taină! lubirea deschide șirul sfinților cu un tâlhar. 

lată ce poate face iubirea dintr-un tâlhar care se pocăiește: un sfânt! 

Doamne, în iubirea Ta și tâlharii pot ajunge sfinţi! 

lubite frate creștine, chiar dacă ai făcut păcate precum tâlharul de pe cruce, prin spovedanie cu lacrimi și adâncă 
pocăință, şi tu poţi fi azi cu tâlharul în Rai. 

Oare, de ce ne este greu să dăm mâna cu Răstignitul?! Pentru că este plină de sânge și străpunsă de piroane?! 

Numai rănile și sângele lui Hristos ne pot vindeca rănile noastre. 

Ostașul a împuns cu sulița coasta Sa, ca din ea să ne recreeze Hristos, aşa cum din coasta lui Adam a făcut-o pe 
Eva. Din coasta Sa ne-a hrănit Hristos cu apă și sânge, ca să nu mai fim pradă morții. 

Erau apa şi sângele vieţii veşnice. 

Veniţi, iubiţilor, și gustaţi din acest izvor ce curge din coasta lui Hristos! 

Hristos ne-a lăsat fiecăruia dintre noi o cruce ca să răstignim pe ea patimile și păcatele noastre. 

Crucea ne însoțește și la mormânt. Ea dă mărturie despre noi că am fost oameni ai Crucii, ai jertfei. 

Oare, ce va spune trecătorilor crucea ta, iubite frate creștine?! 

Crucile, într-o zi, s-or face stele și vor avea îngerii grijă de ele. 

Va fi o mare galaxie în univers, Galaxia Crucii. 

Nu le luaţi copiilor, iubite mame, darul Crucii! 

lubită mamă creștină, nu uita că patria începe pe braţele tale. 

Brațele mamei sunt cea mai dulce patrie. Lăsaţi-i să trăiască o clipă în acest sfânt pridvor al veșniciei. 


Iubiţilor, 

Hristos, pe Cruce, a atins infinitul durerii omenești, pe care l-a frânt pe Golgota. 

Hristos ne arată că moartea nu este ultima speranţă a omului. De acum, moartea a fost scoasă afară din infinit. 

De azi, viața aparține veşniciei, iar timpul nu mai stinge veșşnicia. 

Omul îşi trăieşte viaţa pe pământ între două dangăte de clopot: între timpul istoric și veșnicie, între naștere și 
Înviere. Învierea este dangătul ce ne trece prin moarte la veșnicie. 

Moartea este locul pe unde noi scăpăm din această viaţă în veșnicie. 

Nu-i altă cale pentru a trece de aici „dincolo” Aceasta este cărarea pe care a călătorit și Hristos. 

În calea Sa spre Tatăl, Hristos S-a întâlnit cu moartea care nu voia să-L lase să Se întoarcă la Tatăl. 

Dar a lovit-o cu sabia Jertfei, cu Crucea Sa, învingând-o, ca să putem trece și noi la Tatăl, peste moarte călcând. 

Astfel, moartea a căzut din infinit. 

lubiților, grăiţi în aceste zile de sfântă prăznuire, în cuvinte duhovnicești, presărate cu vestea care a întors lumea 
din întuneric la lumină. 

lubite mame, creşteţi-vă pruncii în lumina Învierii lui Hristos și nu-i lăsaţi pe seama celor care încă nu s-au trezit 
din noaptea minţii, căci cei ce se luptă cu Dumnezeu au o gândire cu sumă zero. Ei vă îndeamnă să evadați din 
lumină. lubite surori, duceţi copiilor, de aici, din faţa sfintelor altare, vestea cea bună pe care au auzit-o și femeile 
mironosițe: „Hristos a înviat!” (cf. Marcu 16, 6). 


Iubiţii mei fii duhovnicești, 
După Înviere s-a creat în lume un nou alfabet de gândire. 


Învierea 3 


Cuvântul „Înviere” creează noi catedrale ale duhului, în care Se prăznuiește Dumnezeu Cel în Treime lăudat. 

Binecuvântat să fie Dumnezeu că, şi în graiul nostru românesc, a pătruns vestea Învierii lui Hristos! 

Dumnezeu a binecuvântat limba noastră română din care a făcut un sanctuar, unde nu putem intra decât cu 
smerenie şi respect. 

Pe Golgota, Hristos a început rezidirea lumii întemeind, pe Cruce, Biserica Sa ca spațiu binecuvântat al veșniciei. 

Rămâneți, iubiţi fii şi surori în Domnul, în Biserica zidită de Hristos pe Golgota, căci pe aceasta „nici porţile 
iadului nu o vor birui” (cf. Mt.16, 18). 

Femeile mironosiţe sunt în faţa unei minuni- ele găsesc mormântul gol și le cuprinde teama. 

Ungerea cu mir era un gest de iubire. Astfel, vedem că iubirea nu moare niciodată. 

lubiţilor, să nu vă fie teamă de marile minuni pe care ni le pregătește Dumnezeu. 

Femeile mironosiţe L-au căutat pe Hristos la mormânt și nu L-au găsit. Totuși L-au găsit printre lacrimi. 

Nu vă căutați, iubiţilor, părinţii în cimitire, că n-o să-i găsiţi, ci căutaţi-i în Împărăţia lui Dumnezeu. 

Sărută crucea maicii tale la mormânt, dar n-o mai căuta acolo. Ea este în Împărăţia bucuriei lui Dumnezeu. 


Iubiţi frați și surori, 

Spuneţi celor care s-au jertfit pentru libertate aici, în faţa acestei catedrale, că, deși Timișoara a fost fără ţară în 
decembrie '89, dar n-a fost nicio clipă fără Dumnezeu. Hristos a biruit și moartea lor. 

lubiţilor, să împărtășim azi semenilor noştri lumină din lumina Învierii lui Hristos, iubire din iubirea lui Hristos, 
milă din mila lui Hristos. 

Să ne aducem aminte și de cei răstigniţi cu Hristos, să le aducem şi lor vestea Învierii lui Hristos şi nădejdea că 
și pentru ei S-a jertfit Hristos. 

Mângăiere și celor de pe patul suferinţei. Hristos să vindece ale lor răni cu scump Sângele Său. 

Pruncilor, bună creştere şi înțelepciune, iar celor în vârstă, nădejdea plină de bucurie a întâlnirii cu Hristos Cel 
Înviat. Tuturor vă doresc să aveţi parte în aceste zile, de bucuria pe care a avut-o Maica Domnului când L-a văzut 
pe Fiul Său Înviat. 


Hristos a înviat! 
Al vostru, al tuturor, de tot binele voitor, 


Ț IOAN al Banatului 


Dată în reședința noastră mitropolitană din Timișoara, la 12 aprilie 2015. 


4 Învierea 


ȘASE LUNI DE LA TRECEREA LA DOMNUL A 
PĂRINTELUI MITROPOLIT NICOLAE CORNEANU 


BIROUL DE PRESĂ AL ARHIEPISCOPIEI TIMIȘOAREI 


Cu regret și permanentă aducere aminte, 
dar și cu nădejde în mila şi bunătatea lui 
Dumnezeu, în ziua de sâmbătă 4 aprilie a.c. 
de la ora 12:00, în cripta ierarhilor din cate- 
drala mitropolitană din Timişoara, s-a oficiat 
de către Înaltpreasfinţitul Părinte Mitropolit 
loan al Banatului, împreună cu Preasfinţitul 
Părinte Paisie Lugojanul, Episcop-vicar al 
Arhiepiscopiei Timișoarei și mai mulţi preoţi 
și diaconi, slujba de pomenire la șase luni de 
la trecerea la Domnul a vrednicului și iubi- 
tului ierarh bănăţean, Părintele dr. Nicolae 
Corneanu, Arhiepiscopul Timișoarei și Mitro- 
politul Banatului, care a pășit spre Împărăţia 
Cerurilor la 28 septembrie 2014. 

În cei aproape 91 de ani de viaţă, câţi i-au 
fost dăruiţi de Tatăl ceresc, a reuşit să fie un 
„adevărat părinte”, iubitor de preoţi şi de 
credincioşi, de monahi şi monahii și a rămas 
în sufletul păstoriţilor ca un „om ales de 
Dumnezeu”, dat fiind că s-a născut în ziua 
de 21 noiembrie 1923, zi însemnată a 
Bisericii noastre, Intrarea în Biserică a 
Maicii Domnului. 

Erudit cărturar, om al smereniei și al dia- 
logului, sub aceeași purtare de grijă a sfinţi- 
lor, tot într-o zi de sărbătoare, adică dumi- 
nica, s-a îndreptat către Domnul Dumnezeu, 
Cel pe Care L-a slujit neîntrerupt în cei 
aproape 71 de ani la sfântul altar, de la 
treapta diaconiei și până la cea de 
mitropolit al Banatului. 

Această mare responsabilitate ce i-a reve- 
nit încă de tânăr, mai precis din 4 martie 
1962, l-a învăţat să facă faţă tuturor încercă- 
rilor pe care le-a avut și l-a întărit să rămână 
mereu aproape de preoţii, monahii și credin- 
cioşii eparhiei sale, care afirmă cu toată con- 
vingerea că: „pilda omului și Mitropolitului 
Nicolae îşi are temeiul în modestia, în răb- 
darea sa de excepţie și în curajul pocăinţei”. 

Mulţi dintre cei care l-au cunoscut, l-au 
prețuit și l-au iubit pe Părintele nostru Mitro- 
polit Nicolae au participat la slujba parasta- 
sului ce s-a săvârșit în sâmbăta lui Lazăr, 
4 aprilie 2015. 

Veșnică să-i fie pomenirea din neam 
în neam! 

Învierea 5 


ÎNVIEREA DOMNULUI ŞI ÎNVIEREA NOASTRĂ 


Sărbătoarea Învierii din morţi a Domnului nostru lisus 
Hristos, „praznicelor praznic și sărbătoare sărbătorilor”, 
cum o numea sfântul loan Damaschin, își revarsă, din 
nou, razele binefăcătoare de lumină peste întreaga cre- 
aţie. 

Bucuria pascală copleșește toată făptura, mângâie 
sufletul, alungă întunericul necunoștinţei de Dumnezeu, 
întăreşte nădejdea, sporește dragostea și aduce certi- 
tudinea nemuririi oamenilor, pentru că, așa cum scria 
sfântul apostol Pavel, „moartea a fost înghițită de biru- 
inţă” (Corinteni 15, 54). 

Frumuseţea duhovnicească inefabilă a acestei stră- 
vechi și atât de importante sărbători creștine este sub- 
liniată în chip admirabil de sfântul Ipolit (170-236), pro- 
lific scriitor creștin, care în lucrarea„Despre Paști”, omilie 
de edificare menţionată de Eusebiu din Cezareea și de 
Fericitul leronim, scrie: „O, procesiune tainică, o, sărbă- 
toare duhovnicească, o, Paşti divin, tu cobori de la cer 
până la pământ și urci de la pământ la cer. O, sărbătoare 
a tuturor lucrurilor, panegiric al lumii, o, bucurie duhov- 
nicească (...), prin tine moartea a fost biruită și viaţa a 
fost dăruită tuturor oamenilor” 

Această sfântă sărbătoare stă la temelia credinţei și 
a Bisericii noastre dreptmăritoare, fapt pentru care a fost 
cinstită în mod cutotul deosebit, încă din perioada apos- 
tolică. Astfel, în noaptea sfântă a Învierii, creştinii se adu- 
nau în biserici, unde sărbătoreau în rugăciune și prive- 


Preot dr. IONEL POPESCU 


ghere. Cu acest prilej avea loc şi botezul catehumenilor, 
pregătiţi prin cateheză, cu mult timp înainte, pentru a 
deveni membri ai Bisericii. Neofiţii (creștinii botezați) se 
îmbrăcau atunci în haine albe, pe care le purtau toată 
săptămâna, ţineau în mâini făclii luminoase, ca unii care 
s-au îngropat cu Hristos, dar au și înviat împreună cu EI” 
(pr.prof.dr. Ene Braniște, Liturgica generală, Ed. Institutu- 
lui Biblic și de Misiune al Bisericii Ortodoxe Române, 
Bucureşti, 1985, p. 320-321). 

Sărbătoarea răscumpărării omului și a lumii prin 
moartea și învierea lui Hristos marchează, aşadar, trece- 
rea omenirii de la cea mai adâncă tristeţe la bucuria cea 
mai înaltă, de la moarte la viaţă sau, mai bine zis, din 
viaţa aceasta în aceea a veacului viitor. Întunericul păca- 
tului stăpânea asupra lumii și a oamenilor, dar deodată 
o luminiţă se vede în faţa altarului bisericii. Este, Lumina 
Învierii”, care „luminează pe tot omul care vine în lume” 
și, odată cu aceasta, se aude chemarea solemnă a pre- 
otului:,„Veniţi de luaţi lumină!” De acum înainte,,lumina 
luminează în întuneric şi întunericul nu a cuprins-o”(loan 
1,5). Procesiunea tainică, impresionantă și emoţionantă 
din această noapte sfântă vestește tuturor oamenilor că 
Învierea Domnului ne-a trecut din vremelnicie în veşni- 
cie, din întuneric la lumină, de la stricăciune la nestrică- 
ciune. 

Bucuria este atât de mare încât făpturile cerești cântă 
împreună cu oamenii:,Învierea Ta, Hristoase Mântuito- 


Învierea 


rule, îngerii o laudă în ceruri și pe noi, pe pământ, ne 
învrednicește, cu inimă curată să Te mărim”. 

Sfântul Grigorie de Nazianz spune că acest moment 
de bucurie se datorează faptului că „Duminica Paştilor 
ne-a adus mântuire” iar această minune „marchează 
frontiera dintre mormânt şi Înviere şi ne face moșteni ai 
noului eon (al vieţii veșnice)”. 

Învierea Domnului ne învaţă, an de an, că şi noi„vom 
fi părtaşi ai învierii Lui” şi „vom vieţui împreună cu EI” 
(Romani 6, 5 şi 8), pentru că „precum în Adam toţi mor, 
aşa şi în Hristos toţi vor învia” (| Corinteni 15, 22). 
Referindu-se la acest aspect, „Canoanele lui Ipolit”, 
apărute, probabil, pe la jumătatea secolului al IV-lea şi 
păstrate în limba arabă, precizează:,... Cel nepătimitor 
a pătimit pentru noi spre a ne elibera din patimi, din 
suferinţe, de care avem parte din pricina păcatelor 
noastre. Să ne facem deci părtaşi acestor pătimiri pe care 
EI le-a îndurat pentru noi, pentru ca şi noi să şedem la 
masă cu EI întru Împărăţia Sa ...” 

Precum există, însă, o înviere din morţi, există și o 
înviere a noastră aici pe pământ prin întoarcerea de la 
păcat la virtute, de la rău la bine, de la întuneric la 
lumină, așa după cum ne învaţă un alt cunoscut scriitor 
bisericesc, Eusebiu de Cezareea, în lucrarea sa „Despre 
Paști”: „Astfel, noi înşine să ne îndreptăm atenţia spre 
cele ale lui Dumnezeu, înlăturând din sufletul nostru 
aluatul cel vechi al păcatului și mâncând adevăratele 
ierburi amare (...). 

Înălţându-ne privirea către Dumnezeu, noi ne 
încingem coapsele cu brâul curăţiei, ne îngrijim de 
drumul sufletelor noastre, pregătindu-ne să răspundem 
chemării cerului, folosind toiagul cuvântului, virtutea 
rugăciunilor, biruind pe vrăjmaşi, dăm cuvenita atenţie 
trecerii de la pământ la cer, de la viaţa trecătoare la cea 
veşnică ... 

Minunea învierii noastre la o viață nouă, la „viaţa în 
Hristos”, cum a definit-o Nicolae Cabasila, prin moartea 
faţă de păcat, transformarea, schimbarea noastră lăun- 
trică, metanoia este „minunea cea mare a lui Hristos 
Dumnezeu: nu schimbarea apei în vin, nu înmulţirea 
peștilor și a pâinii, nu tămăduirea orbilor din naștere, a 
slăbănogilor, a gârbovilor şi a leproșilor, nu, nici învierea 
fiicei lui lair, a fiului văduvei din Nain și a lui Lazăr — toate 
semne bune pentru prea puţin credincioși ori făcute să 
se împlinească proorocirile ori ca să se arate slava lui 
Dumnezeu ori manifestări de milă ale Domnului, toate, 
concesii ale divinității —, ci transformarea făpturii. Până 
unde poate merge: la ceruta răstignire cu capul în jos a 
lui Petru, care se lepădase” (N. Steinhardt, Jurnalul feri- 
cirii, Ed. Dacia, Cluj-Napoca, 1991, p. 45). 

Sărbătoarea Paştilor ne cheamă la această schimbare 
a vieţii, la moartea față de viaţa veche, trăită în păcat și 
la renaștere spirituală, pentru că numai în felul acesta 
ne putem împărtăși din darurile Învierii. Hristos Domnul, 


„înainte de a promite oamenilor o înviere definitivă, la 
sfârșitul timpului, la cere să învie în viaţa de acum, adică 
să se comporte ca oameni vii. lar oamenii cu adevărat 
vii sunt cei care nu trec pe lângă Dumnezeu fără să-L 
recunoască (...). 

Învierea e rezervată oamenilor vii, adică oamenilor 
care se întreabă, speră, se revoltă și mor. Statuile nu pot 
învia”, scrie Andrei Pleșu (Despre frumuseţea uitată a vie- 
ţii, Ed. Humanitas, București, 2011, p.84 și 111). 

Fiul risipitor, fiul rătăcit sau pierdut, și-a risipit averea, 
trăind în desfrânări, și după ce a cheltuit totul”, a ajuns 
să păzească porcii şi să se hrănească din „roșcovele pe 
care le mâncau aceștia, însă nimeni nu-i dădea” (Luca 
15, 13-16).Viaţa lui s-a degradat într-o asemenea măsură, 
încât a devenit o,„viaţă fără orizont de salvare, viaţa care 
uită de Dumnezeu și e uitată de Dumnezeu (...). A băut 
cupa risipirii până la capăt” și, a trăit pe cont propriu o 
coborâre în infern” (Andrei Pleșu, Parabolele lui lisus. Ade- 
vărul ca poveste, Ed. Humanitas, București, 2012, p. 263- 
264). Şi totuși, la un moment dat, „venindu-și în sine” 
(Luca 15, 17) și-a recunoscut greșeala, s-a întors la casa 
părintească şi la tatăl său, care l-a primit cu bucurie, l-a 
îmbrățișat, l-a reașezat în demnitatea pierdută de fiu și 
iarăşi moștenitor și a organizat o masă a bucuriei, spu- 
nând:,„ Acest fiu al meu mort era și a înviat, pierdut și s-a 
aflat” (Luca 15, 24). 

lată un model sublim de pocăință, de smerenie, de 
renaștere spirituală, de întoarcere de la păcat la virtute 
şi la Dumnezeu. În felul acesta „păcatul e anulat, totul 
poate fi luat de la început, nimic din tușa sumbră a devi- 
erii nu rămâne necurăţat” (Pleșu, Parabolele ..., p. 270). 
Fiecare om, oricât de păcătos ar fi, are deci posibilitatea 
de a se ridica din păcat, prin pocăință sinceră și de a fi 
reprimit în comuniunea de iubire a Tatălui ceresc. 

Mormântul Golgotei, cu lespedea grea prăvălită dea- 
supra și iadul în care a coborât de bunăvoie, pentru a-i 
ridica pe cei căzuţi din veac, nu l-au putut reţine pe Hris- 
tos Domnul. 

El a înviat ca un biruitor, „cu moartea Sa pe moarte 
călcând și celor din morminte viaţă dăruindu-le”. Așadar, 
nici pe noi nu ne poate ţine înlănţuiţi păcatul, dacă nu 
dorim, dacă Îl chemăm pe Mântuitorul alături de noi și 
dacă credem cu tărie în Înviere. 

Hristos cel înviat din morţi ne-a dăruit această certi- 
tudine a învierii. Din momentul Învierii Sale, moartea nu 
mai are putere asupra noastră. 

Suntem nemuritori. Putem să învingem puterea celui 
rău, să ne ridicăm deasupra ispitelor și a păcatelor. Avem 
posibilitatea de a deveni fii ai lui Dumnezeu prin har 
căci, așa cum scria Apostolul Pavel credincioșilor din 
Colose, „viaţa noastră este ascunsă cu Hristos în Dum- 
nezeu. lar când Hristos, care este viaţa voastră se va arăta, 
atunci și voi, împreună cu El, vă veţi arăta întru slavă” 
(Coloseni 3, 3-4). 


Învierea 


ASUMAREA PERSONALĂ A ÎNVIERII DOMNULUI 


Vă întâmpin pe toţi cu urarea de: Hristos a înviat! Este 
realitatea ce cuprinde în sine nu numai persoana lui lisus 
Hristos, a Dumnezeului - Om, ci a tuturor în lisus Hristos. 
Și în acelaşi timp mă întreb, dacă a înviat cu adevărat şi 
în mine, dacă eu am murit odată cu El păcatului și am 
înviat odată cu EI virtuţii, faptei celei bune. Și nu știu ce 
să răspund și atunci mă cutremur căci mi-e teamă că 
pentru mine El a înviat în zadar, însă încerc și mă strădu- 
iesc să nu fie așa!... Simt, observ şi constat cu multă amă- 
răciune că încă în mine nu au murit mândria, orgoliul, 
vanitatea, egoismul, păcatul și patima; în schimb zac în 
nesimţire, adormire și nemișcare fapta cea bună, sme- 
renia, milostenia, ascultarea, postul și rugăciunea... Şi 
în aceste condiţii aflându-mă vin și îi cer ajutorul Prea- 
înaltului, Bunului și Milostivului Dumnezeu - Care toate 
le poate celui ce crede în EI, fiindcă El pe,„cele neputin- 
cioase le întărește iar pe cele bolnave le vindecă”... Și am 
nădejde, un firicel de credinţă și tare puţină dragoste, 
însă ştiu şi trăiesc cu toată convingerea că atunci când 
rostim Hristos a înviat nu spunem numai taina negrăită 
a lui lisus Hristos ci și chemarea noastră, a fiecăruia din- 
tre noi, de a participa la Învierea lui lisus Hristos, pentru 
că numai aşa putem fi autentici creștini. A răspunde la 
întrebarea: cum particip eu la Învierea lui lisus Hristos 
nu este un lucru ușor. Dar Sfinţii Părinţi de Dumnezeu 
purtători au dat un răspuns nu doar teologic, ci și per- 
sonal. Ei au arătat că omul dacă participă, ca experienţă 
la viaţa lui Dumnezeu numai astfel poate să și învie în 
lisus Hristos. 

Practica, expertiza, experienţa și metodologia lor este 
unică, şi sigură în același timp, ei au arătat că întâi trăim 
ca experienţă, ca realitate personală, ca practică, viaţa 
în lisus Hristos şi numai după aceea teologhisim, vorbim 
ca discurs, mărturie și mărturisire despre lisus Hristos. 
La ei, în teologia Bisericii Ortodoxe unitatea, relaţia și 
raportul dintre teologie și viaţă, dintre teorie și practică 
este organică, simfonică, unitară și de nedespărţit. 

Astfel pentru ca noi să fim vrednici de învierea lui 
lisus Hristos în plan eshatologic, al împărăției lui viitoare 
trebuie să înviem în El încă de acum, participând la viaţa 
în lisus Hristos dată în Biserică din ziua Cincizecimii. 

Așadar, participarea la viaţa în lisus Hristos, la învierea 
lui lisus Hristos este calea Bisericii întrucât Biserica este 
un trup viu, al cărei cap este lisus Hristos precum ne 
spune Sfântul Apostol Pavel: „ci în iubire trăind după 
adevăr, în toate să creștem întru El care este Capul, Hris- 
tos” (Ef 4,16). 

Prin urmare, viaţa în lisus Hristos ne este dată în Bise- 
rică şi de către Biserică, şi de aceea Însuși lisus Hristos a 
instituit Sfintele Taine. Omul își poate crea premisele 
mântuirii numai participând la Sfintele Taine. 


Dr. STELIAN GOMBOȘ 


PIE 


În ele, el se reînnoiește, participă la viaţa lui lisus Hris- 
tos, se iluminează și se desăvârşește . 

De la Sfântul Botez, harul Duhului Sfânt este în sufle- 
tul omului, și de la acest început el poate spune că are 
premisele vieţii în lisus Hristos. La Botez se cântă „Câţi 
în Hristos v-aţi botezat în Hristos v-aţi și-mbrăcat”. Dar 
această haină ce o îmbracă credinciosul este natura 
umană asumată de lisus Hristos, cu tot ce a făcut El, în 
ipostasul său, pentru noi. În Sfintele Taine este lisus Hris- 
tos personal, și asumat în mod personal; aceasta este 
taina ce mulţi nu o cunosc. În ele omul, fiecare credincios 
participă la tot ce a făcut el pentru noi, ca întrupare, 
răstignire, moarte și înviere. 

A participa la viaţa lui lisus Hristos este identic cu a 
participa la Taine. De aceea când vorbim teologic despre 
Sfânta şi Dumnezeiasca Euharistie (sau Împărtășanie) 
Sfinţii Părinţi, continuând pe Părinţii Apostolici și Sfinţii 
Apostoli spun că noi avem pe lisus Hristos - a doua Per- 
soană a Sfintei Treimi, Cel ce s-a întrupat pentru noi, a 
pătimit, s-a răstignit, a înviat și s-a înălţat de-a dreapta 
Tatălui. 

Ce mare taină, ce cutremur, ce pronie și iconomie 
dumnezeiască, în Sfânta Împărtășanie. Mântuitorul nos- 
tru lisus Hristos arată apostolilor că el este Pâinea vieţii: 
„Eu sunt Pâinea cea vie, care s-a pogorât din cer. De va 
mânca cineva din Pâinea aceasta, viu va fi în veci. lar 
Pâinea pe care Eu ovoi da pentru viaţa lumii este trupul 
Meu”(6,51). 

Şi le-a zis lisus:, Adevărat, adevărat vă spun: Dacă nu 
veţi mânca Trupul Fiului Omului și nu veţi bea Sângele 
Lui, nu veţi avea viaţa întru voi. Cel ce mănâncă Trupul 
meu și bea Sângele Meu are viaţă veșnică și Eu îl voi învia 
în ziua de apoi”(53, 54). Vedeţi așadar, că viaţa de veci, 
învierea sunt legate de participarea și împărtășirea de 
lisus Hristos dată de El în Sfânta Biserică, în Sfintele Taine 
şi mai precis în Sfânta Euharistie. 

Acest adevăr ar trebui să mă înfricoșeze și să ne înfri- 
coşeze toţi, dar totodată, să ne minunăm și de marea 

Învierea 


iconomie a lui Dumnezeu făcută cu noi. Mă întreb ce 
spun ereticii care s-au rupt de viaţa lui lisus Hristos din 
Biserică. Cum poţi să participi la viaţa de veci, la înviere 
dacă nu eşti în Biserică, dacă nu te împărtășeşti de lisus 
Hristos. Aici în Biserică este realism, este anamneză, este 
jertfă, la secte este neadevăr, ceremonialism. În Sfintele 
Taine el ni se dă cu natura sa umană reînnoită, restaurată 
antologic și numai participând la viaţa lui lisus Hristos, 
dată în realitate în Taine. Noi participăm la reînnoirea 
naturii noastre, la iluminarea şi desăvârșirea ei. Viaţa în 
lisus Hristos dată în Sfintele Taine este începutul vieţii 
veşnice, și premisa învierii noastre. 

Drept urmare, viaţa aceasta nu este un simplu asce- 
tism sau moralism, nu este o împlinire juridică a porun- 
cilor. Orice spiritualitate, orice formă de asceză, de efort 
personal se altoiește pe această viaţă în lisus Hristos dată 
în Sfintele Taine, în special în tainele iniţierii: Botezul, 
Mirungerea și Sfânta Euharistie. Aceste probleme ar tre- 
bui mult abordate de Biserică. Este timpul de a se insista 
asupra faptului că temeiul oricărei vieţi personale, orice 
formă de asceză și mistică își are sursa, originea, puterea, 
şi seva de viață numai în Sfintele Taine. Numai partici- 
pând la viţa trupului tainic al Bisericii putem vorbi de o 
despătimire, de iluminare și desăvârșire. 

Aceasta este credinţa Bisericii ca viaţă în lisus Hristos 
şi cu lisus Hristos de două milenii. Restul este o iluzie, o 
cale fără finalitate, un verbalism despre lisus Hristos, o 
teoretizare, după cum afirmă, susţine și numește Sfântul 
loan Scărarul. 

Acesta este Testamentul Domnului și Mântuitorului 
nostru - Cel răstignit, mort și înviat: „Eu sunt viţa, voi 
mlădiţele. Cel ce rămâne întru Mine şi Eu Întru el, acela 
aduce roadă multă, căci fără Mine nu puteţi face nimic” 
(In. Cap. 15. 5). Acesta a fost și Crezul Bisericii în istorie 
când și-a precizat învăţătura sa dogmatică. Ea arată că 
conţinutul dogmelor privește viaţa și participarea la 
adevăr ca viaţă, ca mântuire. Am arătat până acum că 
viaţa în lisus Hristos și Învierea în lisus Hristos ne este 
dată în Sfintele Taine și am particularizat prin Taina Sfin- 
tei Împărtăşanii. 

Este cuprinzător şi esenţial să spun că în Sfânta Împăr- 
tăşanie ne este dată și starea de jertfă a lui lisus Hristos 
- mortul şi înviatul, şi că din aceasta se hrănește și dis- 
poziţia noastră de jertfă. Precum tainei crucii, urmată de 
slăvita înviere, așa și în cazul nostru, din dispoziţia şi 
capabilitatea de jertfă va urma ca o încununare învierea 
noastră în Dumnezeu. 

Sfântul Chiril al Alexandriei a arătat în lucrarea sa 
intitulată, Închinarea în duh și Adevăr”că la lisus Hristos 
nu se intră numai în starea de jertfă, iar noi împărtășin- 
du-ne cu Hristos, ne împărtășim și de acea stare ca dis- 
ponibilitate. În Euharistie starea de jertfă şi cea a Învierii 
sunt unite organic. Acesta l-a făcut pe dascălul Ortodo- 
xiei, Sfântul Maxim Mărturisitorul să afirme că lisus Hris- 


tos vrea cu,„fiecare dintre noi să săvârșească taina întru- 
pării sale” (Ambigua). 

Această stare de jertfă este foarte importantă pentru 
spiritualitatea ortodoxă, ce nu s-a numit niciodată numai 
ascetică sau mistică ci în primul rând este bisericească, 
comunitară, eclesială și evanghelică. Tradiţia filocalică 
este văzută ca o viaţă în lisus Hristos, iar treptele de des- 
pătimire, iluminare și desăvârşire sunt văzute ca o înno- 
ire, ca o înviere în lisus Hristos, sau ca o înainte înviere 
în lisus Hristos - Domnul și Stăpânul, Fiul Omului, Cel ce 
a venit „pentru noi şi pentru a noastră mântuire”, ca să 
ne răscumpere din boală, din păcat și din moarte pe 
mine și pe noi, cei mulți... 

În altă ordine de idei, Sfântul loan Scărarul spune 
despre curăţire:,o numesc liberare de patimi și pe bună 
dreptate, căci ea este începutul învierii de obște și al 
nestricăciunii celor stricăcioase” (treapta XXIX), ce ne 
duce pe noi la adevărata libertate, cea în lisus Hristos. El 
vrea să ne arate, ca un al doilea Moise, că cel ce ajunge 
părtaș al nestricăciunii ca și culme a vieţii spirituale, este 
părtaș chiar al învierii sufletului şi trupului, înainte de 
învierea obştească. Toată asceza și mistica lui practică 
este văzută ca o moarte și o înviere în lisus Hristos. 

Acesta mă îndeamnă și ne îndeamnă pe noi toţi, la 
un dialog și o reflecţie: „Să cercetăm, vă rog, cine este 
mai mare: cel care a murit și a înviat, ori cel care de fel 
nu a murit. Cel care a fericit pe cel de-al doilea s-a înșe- 
lat deoarece, murind Hristos a și înviat, cel care fericeşte 
pe cel dintâi adeverește că acei ce mor și, mai mult încă, 
acei ce cad, nu sunt încercaţi de vreo deznădejde” (XV- 
Despre curăţenie). Acest cuvânt este de o mare forţă a 
căinţei, o putere în a lăsa viaţa păcatului și a plăcerii și a 
învia în lisus Hristos, și de o nădejde că chiar deşi cădem, 
ridicarea ta şi a mea este oricând posibilă. 

Părinţii au arătat că nimeni nu moare sub cruce. Cine 
își asumă crucea, ca metania, ca pocăinţa, pronie și jude- 
cată biruie şi învinge păcatul, moartea, lumea și pe dia- 
volul. Dar ei au arătat că pe cruce în final trebuie să fim, 
nu sub cruce. Cel ce se răstigneşte pe ea în sens personal, 
în viaţa acestei lumi, în lupta fără odihnă faţă de păcat 
şi de diavol cunoaște propria sa înviere, a naturii sale 
încă de acum. Așa au gândit toţi Părinţii mari ai Bisericii. 
Însuși salutul Hristos a înviat! este un realism, un adevăr 
şi o realitate, o convingere ce o trăia fiecare sfânt părinte 
în planul vieţii de zi cu zi. Sfântul Serafim de Sarov, de 
pildă, a văzut, din punct de vedere cotidian, în toate 
sfintele sale nevoinţe învierea sa în lisus Hristos, de aceea 
el întâmpina pe fiecare om cu cuvintele:„Hristos a înviat, 
bucuria mea!” 

Căci iată, în mijlocul istoriei stă pururea Învierea 
Domnului și Dumnezeului nostru lisus Hristos - marele 
eveniment și marea taină a creştinătăţii, a lumii, a cos- 
mosului și a universului întreg... Căci, cu adevărat Hris- 
tos a înviat... 


Învierea 


MAICA DOMNULUI ÎN EVANGHELIA DUPĂ IOAN 


La picioarele Crucii 

În planul Evangheliei după loan, pericopa 19,23-27 
se poate numi, La picioarele Crucii”. Putem observa că, 
în timp ce sinopticii redau, printr-un mare număr de 
cuvinte, acţiunile din jurul Crucii lui lisus Cel răstignit, 
Evanghelistul loan se concentrează doar asupra lui lisus 
şi asupra,„alor Săi”. Ei nu sunt departe, aşa după cum sunt 
femeile din Evanghelia de la Marcu (15,40-41)!. Versetul 
23 amplifică o tradiţie, după care soldaţii sau călăii își 
împart hainele celor răstigniţi sau decapitaţi, de data 
aceasta fiind vorba de hainele lui lisus (Mc. 15, 24). Sunt 
două acţiuni: Prima: „ostașii au luat hainele Lui și le-au 
făcut patru părţi, fiecărui ostaș câte o parte” (/n. 19,23) 
şi a doua: „Și cămașa. Dar cămașa era fără cusătură, de 
sus ţesută în întregime. 

Deci au zis unii între ei: să n-o sfâșiem ci să aruncăm 
sorţi pentru ea, a cui să fie” (In. 19, 23-24/a). Episodul a 
fost prezentat ca împlinire a Scripturii (Ps. 21,20). Evan- 
ghelistul loan se oprește cu stăruință asupra cămășii 
ţesute, dintr-o singură bucată, de către Maica Domnului, 
cămașă care după Sf. Ciprian simbolizează unitatea 
Bisericii.? 

Unii exegeţi trimit la veşmântul marelui preot, care 
este lucrat dintr-o singură bucată de purpură. Aceasta 
denotă o simbolistică sacerdotală (preot și jertfă deo- 
potrivă) a lui lisus pe Cruce. Leon Dufour vede în cămașa 
lui lisus, necusută și nesfâșiată, un simbol al victoriei lui 
lisus asupra morţiis. Aşa cum tunica nu a fost sfâșiată, 
tot așa lisus nu a fost „sfâşiat” prin răstignire. De aceea 
Evanghelistul împarte versetul Psalmului 21 în două 
momente distincte, cu simboluri diferite: Primul moment 
al împărţirii hainelor se referă la răstignire, pe când cel 
de-al doilea moment, prin păstrarea cămășii întregi, se 
referă la Înviere?. 

Evanghelistul loan, spre deosebire de sinoptici, 
descrie patru martori care stau „lângă Crucea lui lisus” 
(In. 19,25): trei femei și „ucenicul pe care îl iubea lisus” 
(In 19,26), întâlnit deja în episodul Cinei. Din grupul fidel 
al Mântuitorului, numai câteva femei au asistat la răstig- 
nire. Numărul lor diferă de la evanghelist la evanghelist, 
singurul nume recurent, alături de Mama lui lisus, fiind 
Maria Magdalena. Sf. loan, în tabloul răstignirii, le men- 
ționează pe femei la picioarele Crucii (v. 25). Cuvintele 
1 Raymond E. Brown, S.S., Joseph A. Fitzmyer, S.J., Roland E. 
Murphy, O. Carm, Introducere şi comentariu la Sf. Scriptură, 
E înece patristică a versetului putem găsi în: M. Aubi- 
neau, La tunique sans couture du Christ. Exegese patristique de 
Jn. 19, 23, în La Bible et les Peres, Paris, 1971, pp. 9-50 
3 Noul Testament, Evanghelia după loan, 
bilingvă,Bucureşti p.402 
4 E. Haulotte, Symbolique du vetement dans la Bible, Paris, 1966, 
p. 132 

Preot dr. MIHAI PETIAN 


gr.„elaben avtin eis ta idia” („a luat-o - Evanghelistul loan 
pe Maica Domnului - la sine”) se mai pot echivala cu:,a 
primit-o întru ale sale”. Deodată sensul versetului se lăr- 
gește. Leon-Dufour insistă asupra acestui aspect testa- 
mentar, când spune:, lisus, din înălţimea crucii, cu solem- 
nitate testamentară predă Israelul (pe mama Sa) în 
mâinile ucenicului iubit, comunităţii creștine, înainte ca 
EI să-Și predea sufletul în mâinile Tatălui”:. 

Evangheliile sinoptice nu consideră necesar a men- 
ţiona prezenţa Maicii Domnului pe Golgota lăsând acest 
fapt să se înţeleagă de la sine, pe când Evanghelistul 
loan ne arată în mod explicit că Maica Domnului a fost 
prezentă la dramaticele evenimente ale Săptămânii Pati- 
milor, astfel că pe Golgota, sub Cruce, trebuia să se împli- 
nească profeția dreptului Simeon: „Prin sufletul tău va 
trece sabia” (Lc. 1,35). 

Prin cuvintele:, Femeie, iată fiul tău” și„lată mama ta” 
(cuvinte adresate ucenicului Său, loan) se arată grija 
Domnului, pe de o parte faţă de Mama Sa - pe care nu 
olasă fără sprijin pentru timpul cât va mai zăbovi în lume 
ci o încredinţează ucenicului iubit și, prin el, ca mamă a 
tuturor celor ce vor crede în lisus Hristos, Dumnezeu și 
Om, iar, pe de altă parte se confirmă grija faţă de uceni- 
cul iubit și, prin el, faţă de toţi ucenicii iubiţi, de pretu- 
tindeni şi de totdeauna - dându-o ca mamă bună pe 
însăși preaiubita Sa Mamă, împlinindu-și astfel promisi- 
unea din cuvântarea de despărţire:„Nu vă voi lăsa orfani” 
(In. 14,18. 

Ucenicul primește o mamă, dar, înainte de aceasta, 
Mama este cea care primește un nou fiu, alături de care 
a fost sub Cruce. Deci, pe cruce fiind Domnului, are grijă 
să-i dea Maicii Sale un nou fiu. Ca mărturie a faptului 
întrupării, Mântuitorul este fiu al maicii Sale și cât de 
profund a înţeles El dăruirea ei de mamă. Ea este mamă, 
într-un mod deplin și nu poate fi privată, pentru cât 
va mai trăi pe pământ, de darul ce-l implică această 
calitate”. 


În concluzie 

Pericopele evanghelice cu nunta din Cana Galileii și 
cu evenimentele de pe Golgota sunt episoade extreme 
ale activităţii publice ale lui lisus. Primul deschide seria 
minunilor, al doilea încheie activitatea pământească. În 
ambele cazuri „mama lui lisus” în mod simbolic poate fi 
Israelul, patria faţă de care Mântuitorul are sentimente 
contradictorii, de iubire și de dezamăgire, dat fiind şi 
faptul că Israel nu L-a cunoscut ca Fiu al lui Dumnezeu, 
condamnându-l în cele din urmă la moarte. 


5 Leon-Dufour, Lecture de l'Evangile selon Jean, Paris, 1996, p. 134 
6 Pr. Prof. dr. Vasile Mihoc, op. cit. p 56-57 
7 Idem, p. 16 

Scena răstignirii ilustrează în chip magnific raportul 
dintre cele două Testamente, care pentru creştini nu sunt 
decât unul și același Testament. Fără să avem de-a face 
cu o chemare la convertire, invitaţia la recunoașterea 
reciprocă este afirmată în cuvintele lui lisus adresate 
mamei Sale. Ea poate recunoaște în ucenicul iubit că 
revelaţia lui lisus este împlinirea așteptării sale. 

8 Leon-Dufour, op. cit., p.148 


Chipul evanghelic al Maicii Domnului este pentru 
creştini un luminos exemplu. 

Ea învaţă că taina mântuirii începe prin așteptarea 
plină de credinţă a întrupării Logosului divin, a Proniei 
Dumnezeieşti, cu mijlocirea Maicii Domnului, a Darului 
lui Dumnezeu câștigat prin patimă, moarte și înviere, 
cât și prin împlinirea rolului pe care Dumnezeu îl atri- 
buie, în planul Său, fiecărui creştin. 


Învierea 

ÎNVIEREA DUHOVNICEASCĂ 


Parcurgem drumul învierii noastre duhovniceşti, spre 
urcuşul ce duce către Golgota, o cale plină de încercări, 
ispite, care duce încet, spre Înviere. Acest drum ce îl par- 
curgem prin smerenie, dar în special prin ascultare şi 
rugăciune, este însăşi viaţa noastră lăuntrică, care prin 
rugăciune desăvârşită aprinde o speranţă vie spre feri- 
cirea de dincolo, ce aparţine divinității, prin excelenţă. 

Sacrul şi divinul ce sunt strâns unite între ele aduc 
prin urmare o jertfă de sacrificiu în deplinătatea inimii 
noastre, un altar de mulţumire către care tindem toţi, 
un miracol divin. Divinitatea, ca urmare a legăturii cu 
sacrul, devine în mod constant spiritualitatea prin 
excelenţă ce mereu va duce către o profunzime ce ţine 
de dimensiunea divină. Duhovnicia în esenţa ei, este un 
dar de la Dumnezeu, miracolul bucuriei desăvârşite. 
Mântuirea provine ca urmare a duhovniciei, a strânsei 
legături ce aparţine doar unei lumi ce există ca apar- 
tenenţă în unirea ipostatică, prin care devenim fii după 
har, un drum spre bucuria Învierii. Bucuria de a parcurge 
acest drum, această cale spre învierea din sufletele noas- 
tre, care prin excelenţă prezintă un prim pas spre inte- 
riorul nostru, ca o binecuvântare duhovnicească, ne 


FEMCILE PIIROHOSITE LA 

DELIA-ELENA LOTREAN 


duce cu gândul la harisma ce o prezintă fiecare dintre 
noi, ca fiinţe umane, pentru desăvârşire. Lumea sacra- 
lităţii, a ceea ce denumim în profunzimea caracteristică, 
fiinţa absolută ca responsabilitate creatoare, ne deter- 
mină să devenim noi înşine persoane duhovnicești, prin 
lucrarea harică a dumnezeirii prin care ne aprofundăm 
în iconomia mânturii. 

Divinitatea ce aparţine fiecăruia dintre noi, ca o bucu- 
rie ce duce spre o apartenenţă ce ţine de profunzimea 
şi bucuria fiecăruia, va duce spre fericirea de pe urmă, 
mereu ca pe un drum, o cale a inimii lăuntrice, de care 
nădăjduim că va avea parte fiecare fiinţă creată de 
Dumnezeu, ca un miracol binecuvântat, al omului prin 
excelenţă. 

Ca urmare a acestui drum ce duce spre Golgota inimi- 
lor noastre, un urcuş duhovnicesc ce mereu aparţine în 
profunzimea unui imens altar al rugăciunii, care în apro- 
fundarea ei se contopeşte cu starea lăuntrică a fiecăruia 
dintre noi, urcăm şi noi, ca un miracol, ca o bucurie lăun- 
trică spre speranţa vie din inimile noastre, spre marele 
praznic al Învierii, care prin excelenţă produce o bucurie, 
o speranţă și o nădejde. 

> 

ZIUA ÎNVIERII 


La început era Cuvântul și Cuvântul era la Dumnezeu 
și Dumnezeu era Cuvântul. Acesta era întru început la 
Dumnezeu. Toate prin-tr-Însul s-au făcut și fără de Dân- 
sul nimic nu s-a făcut, ce s-a făcut. 

Întru Dânsul viaţa era, şi viaţa era lumina oamenilor. 
Și lumina întru întuneric luminează și întunericul pe 
dânsa nu a cuprins-o. 

Fost-a om trimis de la Dumnezeu; numele lui era loan. 
Acesta a venit spre mărturie, ca să mărturisească despre 
lumină, ca toți să creadă prin El. Nu era acela Lumina, ci 
ca să mărturisească despre Lumină. 

Cuvântul era Lumina cea adevărată, care luminează 
petotomul cevine în lume. În lumeera și ai Săi pe Dânsul 
nu L-au primit. lar celor câţi L-au primit pe Dânsul le-a 
dat lor stăpânire ca să se facă fii ai lui Dumnezeu, adică 
celor ce cred în Numele Lui. Care nu din sânge, nici din 
poftă bărbătească, ci de la Dumnezeu s-au născut. 

Și Cuvântul trup S-a făcut și S-a sălășluit întru noi. Și 
am văzut slava Lui, slavă ca a Unuia născut din Tatăl, plin 
de dar și de adevăr. 

loan mărturisea despre Dânsul și striga, grăind: 
„Acesta era despre Care am zis: Cel ce după mine vine 
mai înainte de mine S-a făcut, că mai înainte de mine a 
fost. Și din plinirea Lui noi toţi am luat dar, iar darul și 
adevărul prin lisus Hristos s-au făcut” (Ev. de la loan 
1, 1-17) 

Această evanghelie cuprinde în sine întreaga istorie 
a mântuirii neamului omenesc. De aceea începe cu 
vorbele: La început era Cuvântul”, adică prin Cuvânt a 
făcut Dumnezeu lumea, dar cel dintâi om, Adam, și, cu 
el, omenirea toată a căzut din starea cea dintâi (nemu- 
ritoare și fără de păcat) într-o stare de păcat, de moarte 
şi osândă. 


* Fragment din vol. „Tâlcuirea Evangheliilor duminicilor de 
peste an”. 


Preot IOSIF TRIFA 


Pentru această omenire căzută în osândă și moarte, 
S-a făcut trup Cuvântul lui Dumnezeu și S-a pogorât la 
noi, S-a răstignit şi a murit pentru noi şi păcatele noas- 
tre și, prin această Jertfă, ne-a iertat şi ne-a înviat prin 
învierea Sa și pe noi la o nouă viaţă și ne-a scos din 
osânda și împărăţia morţii și a întunericului. 

Dar, pentru ca să dobândim această înviere și mân- 
tuire, trebuie să-L primim cu adevărat pe Hristos. 

Cititorule, începutul și sfârșitul mântuirii tale sunt 
vorbele: „Și celor câţi L-au primit pe El (adică pe lisus) 
le-a dat lor putere să se facă fii ai lui Dumnezeu” Şi „câţi 
L-au primit pe Dânsul” asta înseamnă să-L primești și 
tu pe Hristos ca pe un Mântuitor al tău, Care S-a născut, 
S-a răstignit, a murit şi a înviat pentru tine și mântuirea 
ta sufletească. Această primire a lui Hristos îţi dă și ţie 
dar şi putere să învii şi tu cu EI, să ieşi și tu din starea ta 
cea păcătoasă și să te faci fiul lui Dumnezeu. 

Dar să luăm aminte! Evanghelia zice: „Și celor câţi 
L-au primit pe Dansul le-a dat lor putere să se facă fii 
ai lui Dumnezeu”. Asta înseamnă că nu toţi L-au primit 
pe lisus şi darul Lui. 

Așa era pe vremea când umbla lisus pe pământ și 
aşa e și acum.„Lumină”, ne spune Evanghelia că este 
lisus, „Lumina cea adevărată care luminează pe tot 
omul ce vine în lume”, Însă osânda aceasta este că 
„Lumina a venit în lume, dar oamenii iubiră mai mult 
întunericul decât Lumina” (In 3, 19). 

Viaţă, ne spune Evanghelia că este lisus: „Eu sunt 
învierea și viaţa! Cine crede în Mine viu va fi, chiar dacă 
va fi murit”, a zis lisus (In 11, 25), dar nu toţi oamenii 
primesc această viaţă. 

Păcătoşii care nu vor să se îndrepte sunt nişte morţi 
care trăiesc numai cu trupul, dar cu sufletul au murit 
de mult. 

Ne spune Evanghelia că vor lua dar toţi cei care îl 
primesc pe lisus, însă mulţi n-au primit niciodată acest 

dar, pentru că nu L-au primit cu adevărat pe lisus Hris- 
tos, Fiul lui Dumnezeu, Cel Care S-a jertfit pentru noi. 

Cititorule! Nu uita că începutul şi sfârşitul mântuirii 
tale sunt cuvintele: „Și celor câţi L-au primit pe EI le-a 
dat lor dar şi putere să se facă fii ai lui Dumnezeu”... 
L-ai primit tu cu adevărat pe lisus Hristos, ca să iei 
lumină din Lumină, dar din Dar și viaţă din Viaţă? 

- Hristos a înviat! - Adevărat a înviat! 


Crezi tu, într-adevăr că Hristos a înviat 
şi e viu? 


În aceste vorbe este temeiul vieţii noastre sufletești. 
„Căci, dacă n-a înviat 
Hristos, zadarnică 
este credinţa noas- 
tră”, zicea Apostolul 
Pavel (| Cor 15, 14). 
Dacă n-ar fi înviat 
Hristos, toată viaţa 
noastră s-ar fi sfârşit 
la groapa din cimitir. 
Dar Hristos a înviat și 
cu slăvită învierea Sa 
ne-a trecut și pe noi 
din moarte la viaţă și 
de pe pământ la cer. 

„Hristos a înviat!” 
aceasta este vestea 
de bucurie pe care o 
întărim prin răspun- 
sul „Adevărat a 
înviat!” 

Eu însă te întreb, 
iubite cititorule, crezi 
tu cu adevărat în 
aceste cuvinte? Întă- 
rești tu și cu purtările 
tale acest adevăr? 

Dacă tu crezi că 
lisus a înviat cu ade- 
vărat, atunci de ce 
trăieşti ca și când El ar 
fi mort? De ce vor- 
bești ca și când El nu 
te-ar auzi? 

De ce minţi ca și cum El nu te-ar auzi? De ce te mânii 
ca şi cum El n-ar vedea? De ce pizmuiești și gândeşti 
rău despre altul, de parcă El n-ar ști? De ce te fățărești 
şi viclenești, ca și cum El nu te-ar cunoaște? De ce dră- 
cui, blestemi, înjuri, bei, joci cărţi, de parcă El nu te-ar 
auzi şi nu te-ar vedea?... 

A crede cu adevărat în lisus cel înviat înseamnă, 
iubite cititorule, „să mori și tu față de păcat” 


(Gal 6, 14) și „să învii în lisus Hristos ca o făptură nouă” 
(II Cor 5, 17). 

„Deci dacă aţi murit și aţi înviat împreună cu Hristos 
- zice Apostolul Pavel — omorâţi mădularele voastre 
cele de pe pământ: desfrânarea, patima, pofta cea rea, 
mânia, iuțimea, hula, întru care oarecând vieţuiaţi. 

Nu grăiţi minciună, ci, dezbrăcându-vă de omul cel 
vechi dimpreună cu faptele lui, îmbrăcaţi-vă în cel nou” 
(Col 3, 1-11). 

Cititorule! Ziua Învierii este şi trebuie să fie şi ziua 
învierii sufletului tău, ziua ieșirii tale din păcate. 
„Deşteaptă-te cel ce dormi (în somnul păcatelor) și te 
scoală din morţi” (dintre cei morţi cu sufletul) (Ef 5, 14). 
Numai când ai făcut 
acest lucru vei înţe- 
lege ce adevăr mare 
și vei simţi ce bucurie 
mare se află în cuvin- 
tele: „Hristos a în- 
viat!” „Adevărat a 
înviat!” 


Din învăţătura 
Sfântului 
loan Gură de Aur 
despre Înviere 


„De este cineva 
creştin bun și iubitor 
de Dumnezeu să 
se  îndulcească de 
acest Praznic sfânt şi 
luminat... 

De este cineva 
slugă înţeleaptă să 
intre întru bucuria 
Domnului Său. Intra- 
ţi toţi întru bucuria 
Domnului nostru. Bo- 
gaţii şi săracii împre- 
ună dănţuiţi. Vese- 
liţi-vă astăzi, masa 
este plină, ospăta- 
ţi-vă toţi! 

Nimeni să nu iasă 
flămând. Toţi să vă îndulciţi de ospăţul credinţei. Nimeni 
să nu se tânguiască pentru păcate, căci iertarea din 
groapă a răsărit. 

Nimeni să nu se teamă de moarte, că ne-a slobozit 
pe noi moartea Mântuitorului. Unde-ţi este, iadule, 
biruinţa? Unde îţi este, moarte, acul? 

Înviat-a Hristos şi viaţa vieţuieşte. Înviat-a Hristos şi 
niciun mort nu este în groapă. Căci Hristos, sculân- 
du-Se din morţi, începătorul celor adormiţi S-a făcut!” 

„DAŢI PIATRA LA O PARTE!* 


„Daţi piatra la o parte!” a zis lisus. Marta, sora mortului, 
l-azis:„Doamne, miroase greu, căci este mort de patru zile” 
(loan 11, 39) 

Inima împietrită este cea mai mare și cea mai vrăj- 
maşă piedică în calea oricărei învieri și în calea oricărei 
mântuiri. 

Dacă nu poţi să mergi la fratele tău sau la vecinul tău, 
dacă nu-l poţi iubi și ierta, dacă nu poţi face nici un bine 
cuiva - atunci, vinovată este numai inima ta, care s-a 
împietrit faţă de acela căruia îi ești dator toate acestea! 

Poate că, faţă de toţi ceilalţi, inima ta este moale, 
caldă, simţitoare, dar în partea dinspre acela căruia nu-i 
mai poţi face bine, inima ta ţi s-a împietrit! Atunci, dă 
piatra la o parte! 

Dacă nu poţi asculta Cuvântul cel Sfânt al lui Dum- 
nezeu, cu o inimă primitoare, smerită și înfrânată, dacă 
nu poţi simţi dragoste fierbinte de Hristos și dacă nu 
poţi urma cu temere sfântă toate îndemnurile Duhului 
Sfânt, atunci asta este din pricina împietririi inimii tale 
(Rom. 2, 5)... Atunci cutremură-te și începe să plângi, 
până ţi se va da piatra la o parte. 

la seama, cât se mai zice, astăzi”, despietrește-ţi inima 
şi primește-L pe Domnul lisus Hristos acum! Și primește 
cu ascultare sfatul și chemarea fraţilor! Deschide-ţi inima 
ta astăzi, până când nu este prea târziu și până când nu 
te vor îngropa neascultarea și păcatul în vreo peșteră în 
care vei pieri pe vecii vecilor! (Evrei 3, 13). Dacă nu poţi 
primi sfaturile frăţeşti, lacrimile lor şi îndemnurile, mus- 
trările mântuitoare şi chemările stăruitoare la îndreptare 
- atunci asta este un semn rău de împietrire a inimii. 

Dacă respingi tot ce-ţi vine de la Domnul prin fraţii 
tăi, spre a te face ca să părăsești păcatul în care trăiești 
şi să părăseşti calea rătăcirii pe care înaintezi — atunci, 
vai ţie și inimii tale, dacă nu dai piatra asta la o parte! 
Dacă la toate îndemnurile bune tu poţi rămâne nepăsă- 
tor și nemișcat — de vină este numai inima ta mândră și 
neascultătoare, robită și orbită de împietrirea rătăcirii. 
O, ce viitor grozav o așteaptă pe o astfel de inimă împie- 
trită! Căci, adesea, cu o astfel de piatră, omul trufaș nu 
mai vine niciodată la Hristos, fiindcă nu vrea să se mai 
pocăiască. 

O inimă care sfătuiește rău sau la împotrivire, o inimă 
care e plină de trufie, de încăpățânare sau de nepăsare 
și de porniri desfrânate, trupește sau sufletește, sau de 
neruşinare și de îndărătnicie - niciodată nu poate ajunge 
decât rău. 

Frate sau soră, care ai ajuns în această stare nefericită, 
cum să te mai zguduie Dumnezeu? Cum să mai fie mân- 
tuire pentru tine, dacă nu te despietreşti? 


* Fragment din vol. „Hristos — Învierea noastră”. 


TRAIAN DORZ 


HE TEPCICE AaZ APV 


Dacă nu asculţi nici Cuvântul Domnului, nici pe fraţii tăi, 
trimişii Domnului, pe cine vrei să mai asculţi? (Luca 16, 31). 

Cine ar mai învia din morţi mai înalt decât Hristos, 
Care îţi poruncește să-ţi dai piatra la o parte, ca să te mai 
poată învia? Sau decât acei pe care Hristos i-a înviat și 
i-a despietrit, pe care tu îi cunoști că au fost fraţii tăi, iar 
acuma nu-i asculţi! 

Dragă frate, dragă suflete, în oricare din aceste stări 
de împietrire s-ar găsi inima ta, te rog, în numele Dom- 
nului, dă piatra la o parte! Dă chiar astăzi la o parte pia- 
tra care te împiedică să vii la Domnul, să te predai Lui, 
să te hotărăști pentru EI! 

Dă chiar acum la o parte piatra despărțirii de fraţi, 
oricare ar fi aceasta - și vino la adunarea lor! 
Dacă o piatră te împiedică să mergi la fratele tău, la veci- 
nul tău, la de-aproapele tău..., dacă o neînțelegere, o 
altă învăţătură, o ură de vreun fel, o pizmă veche sau 
nouă te-au rupt de cineva de un timp îndelungat - sau 
numai de ieri, dă chiar acum această piatră la o parte și 
mergi, cerându-ţi iertare sau dându-i tu iertare. Niciodată 
nu-i mai fericită inima ca după o împăcare și o iertare 
adevărată! Sau dacă, din partea Domnului şi a Lucrării 
Sale, fraţi iubiţi te cheamă și te opresc cu lacrimi de la 
un păcat sau de la o dezbinare — dă-ţi piatra inimii la o 
parte și ascultă-i! Niciodată când am ascultat de fraţi 
n-am ajuns rău și n-am regretat nici unii, dar când n-am 
ascultat, totdeauna am cules numai dureri și nenorociri, 
căci neascultarea totdeauna duce la rău. 

Să luăm bine seama la aceste îndrumări, până când 
vremea salvării n-a trecut! Căci și mântuirea își are o 
vreme a ei. Dacă trece, totul e zadarnic! 

O, Mare și Bun Dumnezeul nostru, fii binecuvântat pen- 
tru mila Ta îndelungă și pentru chemările Tale stăruitoare 

pe care le-ai avut faţă de toţi cei a căror inimă învârtoșată 
de nepăsare a ajuns împietrită și nesimţitoare! Tu, al Cărui 
foc ceresc poate să topească și să moaie orice piatră, moaie 
și topește toate inimile trufașe ori necredincioase, ori neho- 
tărâte și fă-le să asculte chiar acum chemarea mântuirii și 
să Ţi se predea Ţie, spre mântuirea lor. Moaie și topește, 
Doamne lisuse, inimile pe care dușmăniile, certurile, dez- 
binările, mâniile și lăcomiile le-au împietrit faţă de ai lor și 
nu mai merg, de ani de zile, unii la alţii. Fă-i ca să se poată 


smulge și să poată merge cu dragostea și iertarea lor la cei 
cu care sunt certaţi — sau cu smerenie și mărturisire sinceră. 
Moaie și topește, Doamne lisuse, împietrirea inimilor neas- 
cultătoare, care, amăgite și biruite de diferite păcate, se 
abat spre credinţe străine și nu ţin seama de sfatul frăţesc. 
Moaie-le și le topește, Doamne lisuse, până când nu vor fi 
zdrobite de pedeapsa Judecăţii Tale drepte și muiate de 
focul cel veșnic. Amin. 


DESPRE RISIPIREA AVERII CELEI SUFLETEȘTI* 


Pilda Evangheliei ne spune că fiul a cerut, iar tatăl 
său i-a dat „partea lui de avere”. Dar răul și pierzarea 
fiului încă nu stăteau aici. El putea să apuce pe un drum 
bun, după ce şi-a luat partea sa de avere. Putea să-și 
întocmească o gospodărie, să-şi facă o căsnicie și să tră- 
iască fericit. Dar el n-a făcut așa. El a ales calea cea rea. 

„Și s-a dus feciorul cel tânăr într-o ţară departe și acolo 
a risipit toată averea sa, viețuind întru dezmierdări (des- 
trăbălări).” 

O, ce înţeles adânc este și pentru noi în această isto- 
rie! Fiul din pilda Evangheliei aplecat în lume cu 
„partea lui de avere”. Întocmai așa suntem şi noi. Tatăl 
ceresc ne-a trimis în lume, dându-ne „partea noastră 
de avere', dându-ne o zestre sufletească cu care să putem 
trăi în această, ţară străină”, până ne vom întoarce iarăşi 
la El. Ştii tu, dragă cititorule, care este „partea noastră 
de avere”pe care o avem de la Tatăl ceresc? Este averea 
noastră cea trupească și sufletească: este mintea, price- 
perea, cunoștința, sănătatea și alte multe daruri, - aici 
pomenind şi darurile mântuirii sufletești. 

Ah, ce „avere” scumpă avem noi de la Tatăl ceresc! 
Pentru „averea” aceasta noi ar trebui să stăm neîncetat 
în genunchi cu rugăciuni de mulțumire lui Dumnezeu. 
Dar, vai, noi nu ştim prețui această avere! Suntem, și cu 
lucrul acesta, în chipul fiului celui pierdut. Ca și el, risi- 
pim şi noi și prădăm „partea de avere” ce ni s-a dat de 
la Tatăl ceresc. O prăpădim în fel de fel de păcate și 
lucruri slabe. E plină lumea de cei ce-și risipesc averea 
ce o au de la Tatăl ceresc. În multe chipuri și feluri îşi 
risipesc omenii averea ce o au de la Tatăl ceresc. 

lată-l pe bețiv cum își pradă averea trupească și 
sufletească. lată-l pe învățatul necredincios. Are o avere 
întreagă de minte și înţelepciune. Ce lucruri frumoase 
ar putea face cu această avere! Cum i-ar putea deștepta 
pe oameni... cum le-ar putea citi din Biblie...cum i-ar 
putea învăţa și lumina... Dar, vai, el foloseşte „averea” 
ce oare pentru a-i înșela pe cei nepricepuţi. Ba unii folo- 


* Fragment din volumul “Fiul cel pierdut” 


Preot IOSIF TRIFA 


sesc mintea și învățătura chiar pentru a tăgădui pe 
bunul Dumnezeu, Care le-a dat aceste daruri. 

lată-l pe înşelător, pe zavistuitor și pe toţi ceilalți 
păcătoși care îşi pradă averea trupească și sufletească. 
O, cum își pradă oamenii,„averea” ce o au de la Tatăl 
ceresc! Ce dar mare sunt mâinile, dar păcătosul le folo- 
seşte să fure, să bată, ba chiar și să omoare. Ce dar mare 
sunt picioarele, dar păcătosul aleargă cu ele la birt şi 
în căile pierzării. Ce dar mare sunt gura și graiul, dar omul 
le folosește să mintă, să blesteme, să batjocorească, 
ba chiar și să înjure pe Făcătorul său, pe Cel ce i-a dat 
aceste daruri. 

La Taina Sfântului Botez, când primim legătura cu 
Dumnezeu, ni se pecetluiesc cu Darul Sfântului Duh 
ochii, mâinile, picioarele, fruntea, pieptul, capul, în 
semn că ele sunt o avere a Tatălui ceresc şi trebuie să 
le punem în slujba Lui. Ni se dă și haină nouă şi curată, 
în semn că avem o zestre sufletească deplină. Taina Sfân- 
tului Botez ne dă partea noastră de avere; ne dă o zestre 
cerească și sufletească completă. Dar cei mai mulți 
oameni parcă nimic nu fac altceva decât rup, murdăresc 
şi zdrențuiesc haina botezului; risipesc „zestrea” ce li s-a 
dat. La cei mai mulţi oameni ce a mai rămas din această 
zestre? (Matricola botezaţilor!) 

Ah, ce _risipă grozavă de avere trupească şi sufle- 
tească este azi în lume! Ori încotro te uiţi, vezi această 
pradă. E plină lumea deoameni care și-au pierdut 
cea mai scumpă avere. În multe chipuri și feluri își 
poate prăda omul „partea de avere” ce o are de la Tatăl 
ceresc. Pilda Evangheliei ni-l arată pe fiul cel pierdut 
prădându-și averea în chefuri și desfătări. 

Prin aceasta, Evanghelia pune în fața noastră beţiile, 
chefurile, desfătările și destrăbălările ca pe cea mai 
grăitoare pildă despre prădarea averii trupești și sufle- 
teşti. Niciun alt păcat nu arată așa de bine prădarea 
acestei averi ca beţiile, chefurile și desfătările. 

La alte păcate (zgârcenia, trufia, înșelăciunea etc.), 
omul își cruță măcar averea cea trupească, sănătatea, 
dar la beţie și destrăbălare, omul îşi pradă, văzând cu 

ochii, atât averea cea trupească, cât și pe cea sufletească. 
Alte păcate sunt singure şi rămân singure, dar beţiile și 
desfătările atrag după ele un șirag întreg de alte păcate 
(desfrânări, bătăi, certuri, înjurături, omoruri etc.). 

Fiul cel pierdut și-a mâncat averea cu prietenii și 
prietenele. Ajutători la pradă a aflat destui. Așa e şi 
azi: oriunde se pradă averi lumești și sufletești, mân- 
cători se află destui. Păcatele și oamenii cei răi se 
strâng acolo ca și corbii și câinii la mortăciune. 

Cele mai multe averi trupeşti și sufleteşti se pradă şi 
azi prin beţii, chefuri şi destrăbălări. Asta-i parcă păca- 
tul vremilor noastre. Diavolul a slobozit în lume parola: 
„Mâncaţi, beţi și chefuiţi!... Trăiţi-vă viaţa!...” 

Beţia și desfătările sunt o sfidare, o batjocorire a 
darurilor ce le are omul de la Dumnezeu. În urletele 
de pe la birturi, beţivul parcă astfel grăiește: „Uită-Te, 
Doamne, din cer și vezi cum îmi bat eu joc de averea 
trupească și sufletească ce mi-ai dat-o... Uită-Te, 
Doamne, şi vezi cum batjocoresc eu dragostea Ta şi 
bunătatea Ta... Uită-Te cum calc în picioare și în noroi 
darurile ce mi le-ai dat: mintea, sănătatea, curăţia sufle- 
tească şi celelalte...” 

Fratele meu! Tatăl ceresc ne-a trimis în lume dându- 
ne „partea noastră de avere” sufletească și trupească. 
Tot ce avem noi este averea Tatălui ceresc. Noi suntem 
răspunzători pentru păstrarea și buna chivernisire a 


fa tar aa alipi 


În ziua asta plină de slava Învierii 

Îţi cântă cu lumină tot cerul primăverii 
Și-s toate osanale de slavă și iubire 

Și învierii Tale, lisus, i-aduc mărire. 


Hristos a înviat — Hristos a înviat, 
Răsună-n lung și-n lat - și totu-i minunat, 
Hristos a înviat — Hristos a înviat, 
Adevărat — adevărat - Hristos a înviat! 


Slăvim și noi, cu lacrimi, divina suferinţă, 
Care-a plătit prin patimi a vieţii biruinţă 

Că noi prin lacrimi numa' ne limpezim vederea, 
Ca să-Ţi privim acuma, lisuse - Învierea! 


leri, toţi vărsam la cruce șiroaiele durerii, 
Azi înălţăm preadulce cântarea Învierii, 
Tu ne-ai deschis, lisuse, a cerurilor cale, 
Mărire învierii și biruinţei Tale! 


TRAIAN DORZ 


acestei averi. În Ziua cea mare a Judecăţii va trebui să 
dăm seama de ea până la „cel din urmă ban”. 

Fiul cel pierdut a început cu risipa și prada averii 
după ce a rupt legătura cu tatăl său. Să știi, fratele meu, 
că așa se întâmplă și cu noi. Risipa și prada averii noas- 
tre sufleteşti și trupești începe îndată ce rupem legătura 
cu Tatăl ceresc și apucăm cu păcatele și desfătările. 

Fratele meu! Eu te întreb: cum stai tu cu „partea de 
avere” ce o ai de la Tatăl ceresc? Nu cumva ești și tu 
alături de fiul cel pierdut? Nu cumva prădezi și risipești 
și tu această „avere”? 


Ja fi-n cununa, OYiarse 


Va fi-n curând, lisuse, o noapte sau o zi 

în care toate-acestea de-acum se vor sfârși, 
se vor sfârşi păcatul și răul de acum, 

un trăsnet le va face o flacără şi-un fum. 


Atunci, din spăimântarea cumplitului ecou, 
ieşi-vor alte ceruri și alt pământul, nou, 
şi-apoi, din irizarea luminii altui rai, 

ieși-va altă viaţă, cum nu-i acuma grai... 


În mijlocul minunii eterne - tuturor, 

va străluci Golgota, ca soare şi izvor, 

căci jertfei ei datoare sunt toate câte sunt, 
din ea vor fi aceste noi ceruri şi pământ. 


O, de n-ar fi Golgota - din toate pân'acum 
ar fi rămas deodată o flacără și-un fum, 

dar pentru că ea este, din ea vor fi mereu 
noi lumi desăvârșite, ieşind spre Dumnezeu. 


Slăvită fii, Golgota, mărit izvor divin, 

din care bem eternul întineririi vin; 

să bem de-mpărtășirea cu taina de nespus, 
să devenim aceeași minune cu lisus! 


TRAIAN DORZ 

MISIUNEA MONAHISMULUI BĂNĂȚEAN, 
ASTĂZI* 


“Nimic mai dulce, ca rugăciunea”, spunea un monah 
aghiorit în paginile cărţii lui Teoclit Dionisiatul (Mera&v 
Oupavov kai lic — Apioperrik6c Movayiou6c, Ekx56oeiG 
Nana$nunrpiov), înțelegând prin aceasta nu numai o 
lucrare duhovnicească, un exerciţiu prin care ne inițiem 
sau chiar consolidăm într-o stare spirituală sau într-un 
efort de a trăi superior, a ne integra într-o lume cu carac- 
teristici morale și intelectuale elevate... ci, trăirea deplină 
a unei realități mai proprii nouă, tuturor oamenilor, ca 
nimic altceva. E numele lui lisus Hristos, pe care 
întipărindu-l pe tablele de carne ale inimii, devine putere, 
har, prezenţă a Duhului Sfânt care ne descoperă viaţa în 
Dumnezeu, făcându-ne părtași firii dumnezeiești, comu- 
niune veșnică de bucurie, mângâiere, pace și dragoste 
în Împărăţia cerurilor. Astfel au înţeles nu numai în tim- 
purile noastre, ci dintotdeauna, de când Cuvântul 
întrupat, Hristos Domnul, “cu oamenii a petrecut; și din 
Sfânta Fecioară întrupându-Se, S-a smerit pe Sine, chip 
de rob luând, făcându-se pe Sine asemenea cu chipul 
smeritului nostru trup, ca să ne facă pe noi asemenea 
chipului slavei Sale... și, înviind a treia zi... făcutu-S-a 
începătura celor adormiţi, Întâi-Născut din morţi, ca să 
fie Însuşi Începătorul tuturor în toate.. "(Liturghia Sfân- 
tului Vasile cel Mare), toţi aceia care, sfâșiati de un dor 
nemărginit, s-au făcut pe ei înşişi miri sau mirese ale lui 
Hristos. Această tainică însoţire i-au îmbrăcat în har și 
lumină, împărtășind, la rândul lor, “lumină din lumină”, 
har din izvorul harului, căci“din inima lor vor curge râuri 
de apă vie”(loan 7, 38). Dorul acesta nemărginit după 
Hristos, pe de o parte, i-au scos din lume, pe de altă parte, 
i-au integrat mai tainic și deplin lumii, prin mijocire în 


* Expunere susţinută în ziua de 1 aprilie 2015, la Universi- 
tatea de Vest din Timişoara, în cadrul ciclului de conferinţe 
prepascale Misiunea Bisericii în lumea contemporană. 


Arhimandrit SIMEON STANA 


fața lubitorului de oameni Dumnezeu, prin rugăciune, 
prin lacrimi şi nevoinţă, ca lumea să-L descopere, cum 
ei au făcut-o, și să se bucure și aceștia, adică lumea, de 
“Viaţa” care s-a arătat și ne-a mântuit pe toţi din moarte. 

Într-un asemenea chip s-ar caracteriza monahii, adică 
cei însinguraţi, nu de semenii lor, ci de moartea ce bân- 
tuie prin lume, înveșmântată cu haine ademenitoare, 
ispitind pe tot omul la a gusta din dulceața care mai 
târziu se transformă în pelin otrăvitor. Monahii sunt aceia 
care s-au rănit pe ei înșiși cu dorul cel după Hristos și 
nu-şi mai doresc altceva în viaţa lor decât a se bucura 
de Domnul, a se îmbălsăma de cuvintele cele dulci ale 
rugăciunii, a plânge fericit, că“L-au văzut pe Domnul”(loan 
20, 25), mângâind și odihnind pe frați. 

Acest mod devieţuire, privit dintr-o perspectivă isto- 
rică, îşi are originile în comunitatea apostolică, urmat de 
cele eremitice din Egipt și Palestina, vetre monahicești 
dezvoltate în primele veacuri creștine, bineînţeles 
conexe, cetăților unde s-a propovăduit și unde a rodit 
sămânţa Evangheliei Domnului lisus Hristos. 

În părţile nord-dunărene, mai precis ale Țării Banatu- 
lui, sămânţa Evangheliei s-a arătat roditoare, încă din 
veacurile ce au urmat, pe de o parte, predicii apostolice, 
iar pe de altă parte, integrării acestor ţinuturi în struc- 
turile administrative ale lumii de atunci, adică Imperiu- 
lui Roman. Au fost, deci, doi factori ce au contribuit la 
ceea ce numim apariţia și dezvoltarea vieţii creştine pe 
pământul românesc. O consecinţă a înrădăcinării cuvân- 
tului evanghelic pe aceste meleaguri, ca expresie a 
prezenţei vii şi a trăirii prin rugăciune a Domnului lisus 
Hristos, a fost și apariţia vetrelor călugărești. Pe lângă 
ruinele vechilor bazilici din primele secole, avem măr- 
turii istoriografice, dar şi arheologice, despre prezenţa 
așezămintelor monahale pe cuprinsul Ţării Banatului. 
Bineînţeles, se are în vedere mai întâi mănăstirea Mori- 


Mănăstirea Fârdea 

sena, sec. IX, “mănăstire grecească”, după cum o carac- 
terizează documentele vremii, adică, derulând un pro- 
gram liturgic și tipiconal, specific comunităţilor 
monastice răsăritene. Este, pentru noi, deosebit de 
important, să cunoaștem faptul că, în această parte a 
creștinătății și românităţii a existat un aşezământ mona- 
hal de rit ortodox- răsăritean, ceea ce ne confirmă comu- 
niunea de credință și trăire în Tradiţia creştină şi monas- 
tică, a locuitorilor Ţării Banatului, cu Biserica cea Mare a 
lui Hristos, din acele timpuri. 


EUHARISTIA 

Scopul monahului este de a-L întrupa în propria per- 
soană pe lisus Hristos, în acea perihoreză a persoanelor 
într-o singura ființă, după chipul Sfintei Treimi. Prin ico- 
nomia dumnezeiască, acest lucru este cu putinţă, este 
accesibil, în mod, mai cu seamă, liturgic. Participând la 
Euharistie, ne unim cu Domnul Hristos, devenim de o 
fiinţă cu Fiul lui Dumnezeu, «kara Xăpw», dobândind 
capacitatea, dar și îndatorirea de a transmite, de a 
împărtăşi semenilor harul, redescoperindu-le oamenilor 
viața cea fericită şi binecuvântată în Dumnezeu. Prin 
urmare viața liturgică nu se limitează la un simplu ritu- 
alism, ci poartă pecetea vieţii care ne împlinește ca ființe 
spirituale, ca făpturi cerești. 


Mănăstirea Luncanii de Sus 

Principalul neajuns, sau mai bine zis neîmplinirea care 
stăruie în viaţa Bisericii, în general, și a mănăstirilor, în 
special, este faptul că Euharistia nu reprezintă centrul 
vieţii creştine, de zi cu zi, împlinirea existenţială a fiecă- 
rui monah sau monahie care “participă la Sfânta Jertfă, 
ascultă rugăciunile, dar nu se împărtășește” (canonul 9 
apostolic), menţinând și promovând o falsă viaţă 
creştină, o pseudo-tradiţie, un duplicitarism de neînțeles 
pentru creștinătatea și tradiţia apostolică. Îndeosebi 
preoții reprezintă, din păcate, segmentul conservator, 
care, ei înșiși neînțelegând scopul și realitatea Euharistiei, 
restricționeazș sau, de-a dreptul, îndepărtează atât pe 
creștini, în general, cât şi pe monahi, în particular, de la 
viața cea întru Hristos, de la comuniunea euharistică, 
invocând o îndelungată tradiţie. 


Mănăstirea Morisena 


Numai o deschidere sinceră, dar și responsabilă, spre 
Hristos, prin care îţi asumi lumea, după cum și Hristos 
și-a asumat-o, fie ea și păcătoasă, poate da un nou suflu 
în viața Bisericii și a mănăstirilor, bineînţeles. Numai o 
viaţă întemeiată pe Hristos euharistic poate retemelui 
şi însufleți Biserica, viaţa monahală, ca realitate hristică, 
eshatologică, ce descoperă lumii, fiecărui om în parte 
mântuirea care vine prin Biserică. Altfel, vom rămâne o 
simplă instituţie cu caracter precumpănitor moralizator, 
disciplinator, chiar coercitiv, pentru implementarea pro- 
priilor interese, nu însă spre a-L descoperi și a-L împărtăși 
lumii pe Hristos. 

Având în vedere referatul biblic în care evanghelistul 
Luca precizează că“zi de zi într-un cuget stăruind în tem- 
plu, și-n casă frângând pâinea, împreună îsi luau hrana 
întru bucurie și întru curăţia inimii” (Fapte 2, 46), ne ajută 
să concluzionăm că acei creștini se împărtășeau zilnic, 
participând activ la viața de rugăciune a Bisericii. Obi- 
ceiul acesta a caracterizat viața bisericească în primele 
veacuri, până când influenţe de natură politică, mai 
degrabă, au determinat decadenţa euharistică, ulterior 
fundamentată pe false tradiții ce au îndepărtat tot mai 
mult pe cei botezați în numele Sfintei Treimi şi numiţi 
cu numele lui Hristos, de cuminecarea cu Sfintele Taine. 

În Răsăritul ortodox, pe la jumătatea sec. al XVIII-lea 
se dezvoltă o mişcare iluministă ortodoxă, având ca epi- 
centru Sfântul Munte Athos, unde reprezentanţi de 
seamă ai vieții spirituale aghiorite reorientau viața și 
lucrarea duhovnicească creștină spre Hristos Cel întrupat 
şi accesibil nouă tuturor prin Dumnezeiasca Euharistie. 
De remarcat că între personalitățile“iluministe” ortodoxe 
s-au numărat Neofit Kavsokalivitul —- canonist, Atanasie 
din Paros, Macarie al Corintului și Sfântul Nicodim Aghio- 
ritul, întreaga mișcare fiind numită a “colivarilor”, pro- 
movând revenirea la izvoarele autentice ale tradiţiei 
ortodoxe. Disputa remarcată în aceea vreme focaliza o 
problemă spirituală esenţială pentru existenţa creștină. 
În primul rând reafirmarea dimensiunii pascal-eshato- 
logice a Duminicii, prin reafirmarea comuniunii euharis- 
tice, reîntemeind împărtășirea continuă a creştinilor, iar 

Mănăstirea Petroasa Mare 


într-un al doilea rând se punea în discuţie restabilirea 
adevăratului sens al Tradiţiei apostolice și patristice în 
fața practicilor decadente și discutabile devenite“tradiţii” 
în timp. 

Această dispută a fost creuzetul din care a ieșit o nouă 
abordare și inclusiv practică în viaţa bisericească, 
reașezând Euharistia în miezul identităţii spirituale şi 
ecleziale ortodoxe. Confruntarea avea în vedere mai întâi 
ignoranţa tradiției autentic ortodoxe degenerate în ritu- 
alism ţi formalism clerical, polarizate între un obscuran- 
tism monahal și un raţionalism teologic de tip scolastic, 
pe fondul laxismului moral, al analfabetismului religios 
și al creșterii indiferentismului în masele populare și cle- 
ricale lipsite de orice cateheză și rupte de sursele vii ale 
credinţei (Despre deasa împărtășire, Pr. loan |. Ică 
junior, p. 23). 


FECIORIA 

“Un frate oarecare, fiind supărat de gândurile cele din 
pofta desfrânării, a mers la un bătrân mare și l-a rugat, 
zicând: rogu-te, părinte, fă rugăciune lui Dumnezeu pentru 
mine, că mă supără foarte războiul desfrânării, și pentru 
rugăciunea sfinției tale mă va izbăvi Dumnezeu de acea 
supărare! Răspuns-a lui bătrânul: bine, fiule, voi face rugă- 
ciune. Și așa bătrânul a început a se ruga lui Dumnezeu 
pentru dânsul, iar fratele s-a dus la chilia lui. Și după câteva 
zile iar a venit fratele la acel bătrân, jeluindu-se că nu se 
poate izbăvi de acea supărare și rugându-l să se roage cu 
deadinsul lui Dumnezeu pentru dânsul. lar bătrânul iar a 
început a se ruga pentru dânsul, zicând: Doamne, arată-mi 
mie fapta acestui frate și de unde-i vine lui acea 
deznădăjduire și lucrare diavolică într-însul, că m-am rugat 
Ție pentru el și nu s-a izbăvit de supărare. Și Dumnezeu i-a 
descoperit lui pe acel frate și l-a văzut pe el șezând, și duhul 
desfrânării aproape de dânsul, cu care glumea și râdea și 
se mângâia. Pe îngerul lui îl vedea stând departe și mâni- 
indu-sepeelpentru că nu alerga la ajutorul lui Dumnezeu, 
ci se îndulcea cu necuvioasele sale gânduri și tot gândul 
și-lda spre mângâierea vrăjmașului. Și a priceput bătrânul 
că partea fratelui este pricina războiului său și chemându- 


Ii-azis: fiule, eu am cunoscut că pricina războiului ești tu 
însuţi, pentru că te îndulcești și te mângâi și te dezmierdezi 
cu acele gânduri spurcate pe care însuţi de voia ta le 
gândești și le primeşti. Și așa l-a învăţat cum să se 
împotrivească și să stea împotriva gândurilor sale. lar fra- 
tele, folosindu-se mult de rugăciunea bătrânului, a mers 
Ia chilia sa” (Patericul, Editura Reîntregirea, Alba Iulia, 
2003, pag. 305) 

Aceeași realitate existenţială o poate întâlni fiecare 
om, mai mult sau mai puţin preocupat de un exerciţiu 
de îmbunătăţire spirituală, asemănătoare apoftegmei 
patericale, cu atât mai mult, persoane, creştini, sau chiar 
călugări care, răniţi de un dor fierbinte după Mirele Hris- 
tos, se dedică Acestuia, îşi afierosesc viaţa, în intregul ei, 
întru slujirea lui Dumnezeu, întru împărtășirea și comu- 
niunea cu Acela, de care nu se mai satură inima și mintea 
a-L contempla, a-L gusta în dulceaţa rugăciunii, a-L simţi 
în durerea fiinţei întregi pentru lume, pentru fiecare făp- 
tură și icoană a lui Dumnezeu, asemeni nouă. 

Spiritualitatea creștina, prin excelenţă ascetică, reco- 
mandă castitatea, sau fecioria, drept o modalitate de 
desăvârşire, de înfrânare (eykpăreia), cu scopul de a-l 
face pe om liber, nedependent de nimeni, în stare să 
stăpânească toate realităţile fiinţei sale și pentru a le 
supune în mod liber voinţei sale. Având în vedere această 
perspectivă, se poate vorbi de caracterul sacru al 
castităţii, fără a-i atribui un sens autentic religios. Aspec- 
tul religios al castității se evidenţiază mai puternic atunci 
când aceasta se leagă de ideea libertăţii interioare, ca o 
condiție indispensabilă realizării comuniunii cu 


Mănăstirea Săraca 


Privind dintr-o perspectivă istorică, fecioria are o 
valoare mai degrabă estetică, referindu-ne la zeități 
antice precum Artemis sau Atena, care erau numite 
fecioare datorită, mai ales, valorizării veșnicei lor 
frumuseți și tinereți, vitalității înfloritoare și nestricăciu- 
nii acestora. În istoria biblică, binecuvântarea este con- 
cepută ca fecunditate, lucru ce desconsideră castitatea, 
echivalându-o cu blestemul (Facere 30, 25; | Regi 1, 11; 
Luca 1, 25). În rare cazuri castitatea e prezentată ca o 

alegere virtuoasă, cu valoare religioasă - ludita, rămâ- 
nând vaduvă (ludita 8,4), asemenea proorociţa Ana (Luca 
2,37), dar mai ales Sfântul loan Botezatorul, pregătind 
venirea lui Mesia, model și sens teologic profund, preluat 
atât în înțelegerea ascezei dar și a trăirii mistice creștine, 
inclusiv a castităţii. Teologia patristică rezervă și dezvoltă 
o largă pledoarie în susținerea castității, atât ca valoare 
ascetică, precum și în înţelegerea ei ca valoare revela- 
toare şi soteriologică. Trupul feciorelnic devine templu 
al Duhului Sfânt, sanctuar al Treimii (| Corinteni 16). 
Aspectul mistic al fecioriei apare în strânsă legatură cu 
viața de rugăciune, fiind considerată o stare privilegiată, 
prin care ne înălțăm mai usor spre Dumnezeu, putem 
descoperi mai adânc și tainic însoţirea mistică, prin 
contemplaţie și rugăciune, cu Mirele Hristos. 

Pentru Sfântul loan Hrisostom, fecioria nu trebuie 
opusă căsătoriei: “a defăima căsătoria ar însemna în 
același timp a micşora slava fecioriei” (Tratat despre fecio- 
rie), fiindcă, față de căsătorie, fecioria reprezintă 
desăvârșirea ei ultimă, eshatologică, spiritualizarea ei, 
împlinirea ei într-o căsătorie duhovnicească” (Tomas 
Spidlik, Spiritualitatea Răsăritului Creștin, III Monahismul, 
Editura Deisis, Sibiu, 2000, pag. 65). 

Înţelegând aceste consideraţii care redau tabloul mai 
general al creaţiei și al sensului acesteia, în mijlocul 
căreia omul este chemat la desăvârșire, fecioria se reve- 
lează, se descoperă, ca virtute curăţitoare, ziditoare, 
integratoare, iluminatoare și sfințitoare. Este, mai întâi, 
o chemare și împreună lucrare, adică sinergie divino- 
umană, liber acceptată. 


Mănăstirea Partoş 


Mănăstirea Timișeni 

Viaţa feciorelnică a fost și este înţeleasă ca o întoarcere 
la tipul paradisiac de a fi, de a contempla, de a se iden- 
tifica, prin har, cu Creatorul, cu Părintele iubitor și iubit. 
De feciorie, ca lucrare ascetică, sunt legate paza inimii 
şi a simţurilor, fuga de toate prilejurile păcătuirii, puterea 
de a rezista ispitelor, inclusiv postul. 

Așa se ințelege de ce regulile monahale insistă asupra 
izolării — chilia te va învăţa pe tine toate - mănăstirea 
trebuind a fi “ăBaroc”, adică necălcată de femei, copii, 
tineri imberbi, eunuci. 

Contextul istoric contemporan pune noi provocări 
în faţa Bisericii, ca organism sinergic sfinţitor şi mântu- 
itor.Virtuţi, altădată considerate pietre fundamentale în 
construcţia edificiului personalității umane, au ajuns 
decadente, chiar blasfemiatoare pentru conștiința civică, 
pentru societatea emancipată, “nesupusă și nesubordo- 
nată prejudecăţilor” Într-un astfel de context, cu dificul- 
tate se mai aude vocea Evangheliei lui lisus Hristos, care 
ne cheamă la o viață nouă, în Duhul Sfânt, la pregustarea 
Împărăției Cerurilor, care vine în putere, şi se descoperă 
tot celui ce râvnește, se silește și ascultă. 

Castitatea vine, în societatea contemporană să aducă 
un plus de mărturie a prezenţei și lucrării lui Dumnezeu, 
a lui lisus Hristos, în lume, în istorie, în fiecare ființă 
umană, chemată la dobândirea calităţii depline de per- 
soană, de subiect în dialogul iubirii lui Dumnezeu-Treime. 

Chemarea și angajarea la o viaţă feciorelnică, cum 
precizam mai sus, chiar dacă a devenit într-un cadru mai 
larg al societății contemporane, un handicap chiar, o 
desuetudine, un non-conformism cu mofturile modei 
contemporane, în realitate decadente, n.n., reprezintă 
dimpreună cu familia, germenii, seminţele restaurării 
chipului lui Dumnezeu în om, în lume. 

A afirma fecioria ca valoare, înseamnă, astăzi, a avea 
curajul evanghelic, a te identifica apostolilor, proorocilor, 
părinţilor, cuvioșilor, dar mai ales martirilor. A-ţi asuma 
fecioria, în lumea profund virusată de opţiunea pentru 
plăceri, de satisfacerea tuturor poftelor, este o autentică 
stare de martiriu, de asumare a oprobiului public, de 
desconsiderare, și încă din cele mai fragede vârste. 

SĂRĂCIA 
Sărăcia este neagonisirea voluntară, “lepădarea gri- 
jilor, lipsa de îngrijorare a vieţii neîmpiedicată, 


Mănăstirea Dobrești 


înstrăinarea de întristare, credinţa în porunci” (Scara, cap. 
XVI, 11), precizează Dicţionarul Teologic, evidențiind 
faptul că în asceza sa continuă, monahul, ca și credin- 
ciosul, este ținut să-și ridice obstacolele, dinăuntru și din 
afară, care ar împiedica venirea Duhului Sfânt în inima 
sa. După eliberarea libertăţii prin ascultare, după domi- 
narea trupului prin curăţie, el trebuie să reziste presiunii 
lumii dinafară, o lume a abundenței materiale, a puterii 
şi a acaparării. În virtutea principiului de nealipire de 
bunurile materiale și de neposedare de avuţii, călugărul, 
ca și credinciosul pun în evidenţă calea evanghelică spre 
Împărăţie. Căci agonisirea de averi este cea mai evidentă 
sfidare a Evangheliei Împărăției, care este făgăduită 
anume celor săraci. De aceea ura față de cei săraci este 
un păcat de neiertat, deoarece lisus Hristos se identifică 
cu aceştia.“Vinde-ţi toate averile” poate însemna opoziţia 
călugărului și creștinului faţă de toate presiunile lumii, 
care-l duc la tot felul de deșertăciuni. 

Ce înseamnă pentru misiunea Bisericii faptul că 
obștea monastică propune “sărăcia voluntară” ca atitu- 
dine față de cei ce creează și perpetuează sărăcia? Este 
de la sine înțeles că monahismul a avut o influenţă 
majoră asupra eticii creştine sociale. Asceza monastică 
este indicatoare pentru Biserică; ea nu trebuie sa rămână 
indiferentă faţă de nedreptăţile economice și sociale 
care stau la rădăcina sărăciei; ea trebuie să lupte în 
numele lor și împreună cu ei pentru eliminarea oricărei 
forme de sărăcie. Monahismul rămâne o critică perma- 
nentă a societăţii aservite bogăției materiale. 

Evanghelia ne învaţă că Dumnezeu este cu adevărat 
viața tuturor, este mântuirea tuturor celor credincioşi 
sau necredincioși, drepţi sau nedrepţi, bogaţi sau săraci, 
după cum universal comune sunt răspândirea razelor 
soarelui, “că la Domnul nu este părtinire” (Romani 2, 11), 
iar creștinul este acela care imită pe Hristos, atât cât îi 
este posibil unui om, în cuvinte, fapte și gânduri, crezând 
fără strâmbătate și fără prihană în Sfânta Treime (Scara, 


cap. 1). Monah este acela care realizează, într-un trup 
material și josnic, rânduiala și starea celor netrupești. 
Monah este acela, continuă Sfântul loan, care se ţine 
numai de poruncile și cuvintele lui Dumnezeu în tot 
timpul și locul și lucrul. Monah este acela care fără 
încetare face violenţa firii și care neîntrerupt își păzește 
simţurile. Monah este acela care are trupul nepătat, gura 
curăţită și mintea luminată. Monah este acela care are 
sufletul îndurerat, care necontenit își aduce aminte de 
moarte și veghează (Scara, cap. 1). 

Prin urmare, creștinul împărtășește, își însușește 
modul de viaţă evanghelic, chipul hristic al raportării la 
cele materiale, înțelegând prin aceasta că întreaga 
creaţie, toate bunurile materiale pe care Dumnezeu i le 
pune înainte, bineînţeles spre folosinţă, sunt scara către 
Împărăţia lui Dumnezeu. 

Dacă cercetăm Scriptura, atât a Vechiului Testament 
cât și a Noului Testament, putem descoperi îndreptăţirea 
de care se bucură cel sărac, bineînţeles privită sub aspec- 
tul ei ca virtute — leșire 23, 6 — să nu te atingi la judecată 
de dreptul sărac, Deuteronom 24, 14-să nu nedreptățeşti 
pe simbriașul sărac, lov 34, 19 - nu face deosebire între 
bogat și sărac, căci rugăciunea acestuia e ascultată de 
Dumnezeu - Domnul ascultă pe cei săraci, Psalm 69, 33, 
atrăgându-ne atenţia că cine are milă de sărac, 
împrumută pe Domnul, Proverbe 19, 17. 

În Scriptura Noului Testament, sărăcia este descrisă 
a fi virtutea ce bate şi deschide porţile Împărăției cerești 
- fericiţi sunt cei săraci cu duhul, că acelora este Împărăţia 
cerurilor, Matei 5, 3, Luca 6, 20, este chiar însuşirea 
asumată prin care dobândim desăvârșirea - du-te de 
vinde ce ai și dă săracilor, Matei 19, 21, Marcu 10, 21 și 
Luca 18, 22. 

Încă şi în prescripţiile cu caracter canonic, Sinodul I-Il 
de la Constantinopol, confirmă o atitudine deja răspân- 
dită în tagma monahală, conform căreia: “monahii sunt 
obligați să nu aibă nimic al lor propriu, ci toate ale lor să 
le atribuie mănăstirii. Căci fericitul Luca zice despre cei 
ce cred în Hristos și închipuiesc vieţuirea monahilor, < 
că niciunul nu zicea că din a sa avere este ceva al său, ci 


Mănăstirea Românești 

totul le era de obște> (Fapte Ap. 4, 32). Pentru aceea, 
celor ce voiesc sa fie monahi, li se dă voie în privinţa 
averilor lor, să ia dispoziţii mai înainte şi să transmită 
averile lor oricăror persoane ar voi, care, fireşte, nu sunt 
oprite prin lege. Căci, după ce se vor face monahi, 
mănăstirea are stăpânire peste toate ce le aparțin lor, şi 
nu li se îngăduie lor ca să poarte grijă și să facă dispoziţii 
asupra bunurilor lor (canonul 6). 


ASCULTAREA 

Monahismul nu se definește prin locul său de viaţă, 
mănăstirea sau deșertul. Mai degrabă se definește prin 
voturile rostite în clipa tunderii. Toate celelalte nu sunt 
decât un înveliş istoric care poate și trebuie să se schimbe, 
fiindcă nu are decât o valoare relativă, aceea de a fi mij- 
locul de păzire a voturilor monahale. 

Aceste voturi sunt trei: ascultarea, fecioria şi sărăcia. 
Dacă monahul le păzește, își respectă monahismul; dacă 
le încalcă, nu-și împlineşte vocaţia monahală. Faptul că 
stă sau nu într-o mănăstire nu schimbă cu nimic statutul 
său. 

În ultimele secole accentul a fost pus pe votul ascul- 
tării. Insistenţa asupra votului ascultării se explică prin 
importanta dezvoltare a instituţiei “stărețismului” în 
monahismul rus, începând de la sfârșitul secolului al XVIII 
-lea. Stăreţismul fiind o formă de îndrumare duhovni- 
cească extrem de atentă, care presupune din partea 
începătorului părăsirea totală a voii sale în mâinile părin- 
telui său duhovnicesc, “starețul”. 

Dacă pentru ascultător sau novice, “stareţul” e un 
autentic părinte duhovnicesc, ascultătorul trebuie să fie 
pentru “stareț”un adevărat fiu duhovnicesc, bine cunos- 
cut şi iubit. În afara acestui lucru nu există nici“stăreţism”, 
nici ascultare. 

Viaţa îi pune astăzi pe monahi în faţa a tot felul de 
decizii și, din primele zile ale tunderii lor, le cere să fie 
responsabili. Astăzi monahul trebuie să fie ascultător 
față de slujirea ecleziala pentru care a fost consacrat. 
Trebuie să-și pună toată voinţa și forțele creatoare în 
slujba acestei lucrări. Ascultarea devine slujire. Și în mod 
fundamental această slujire nu trebuie să fie mai puţin 
riguroasă decât ascultarea față de un'“stareţ”. Cu singura 
deosebire că aici responsabilitatea aparține monahului 
însuși; el îşi măsoară buna sa conștiință, spiritul de sacri- 
ficiu şi lepădarea de sine. Biserica devine “stareţul” și 
judecătorul său. Ascultarea sa e împlinirea responsabilă 
a lucrului pe care i l-a încredintat Biserica (vezi “lubirea 
nebună de aproapele - viaţa și învăţăturile maicii Maria 
Skobtova', Editura Deisis, Sibiu, 2008). 


CONCLUZII 
Misiunea monahului “bănățean”, evidențiind po- 
ziționarea din punct de vedere geografic a acestuia, 
putem concluziona că se deduce din cele înfăţişate mai 


sus. Integrarea sa bisericească prin Tainele cerești și mân- 
tuitoare, prin care acesta, adică monahul, își descoperă 
vocaţia profetică, evanghelizatoare și apostolică, repre- 
zintă condiţia obligatorie a parcursului spiritual ulterior, 
atunci când monahul se îndeletniceşte cu statornicirea 
în propria sa viaţă, a virtuţilor şi harismelor specifice 
“bătrânului” cu chip și viaţă frumoase. 

Preocupările călugărești, fie că aparţin și sunt adre- 
sate spaţiului mănăstiresc sau lumii, sunt călăuzite de 
spiritul evanghelic și eshatologic ce însufleţește viața 
monahului. lar în Banat vocaţia monahală a fost puternic 
influenţată, bineînţeles în mod negativ, de“marea vieţii”, 
de valurile împărăţiilor vremelnice. 

Enumerând vechile mănăstiri, unele dintre ele de 
curând redeschise, în încercarea de a recreiona 
configuraţia mult vitregită a Banatului, din perspectiva 
prezenţei vetrelor monahale, cunoscut sau mai puţin 
cunoscut pentru unii este faptul că toate, dar toate, 
mănăstirile vechi, au fost desființate sau strămutate, 
redesființate atunci când autoritatea bisericească a 
încercat readucerea lor la viaţă, în încrâncenarea impe- 
riilor şi a ideologiilor, inclusiv religioase, de a șterge de 
pe faţa pămânului orice mărturie de prezenţă și viaţă 
monahală ortodoxă; cu alte cuvinte, un adevărat calvar 
al monahismului bănăţean, vitregit de timpuri și de 
istorie. 

E de-a dreptul revelator faptul că o mănăstire ca 
aceea a Morisenei, după un mileniu de inexistenţă, și-a 
refăcut albia în curgerea istoriei, precum râul pe margi- 
nea căruia a fost oarecând zidită. 


Schitul lerșnic 

Lumină, pace și iubire 

Inundă azi întreaga fire; 

De har se umple-acest pământ 
Prin Învierea Celui Sfânt. 


Minunea sfânt-a Învierii 

De taină umple faptul serii, 
Se-nalţă-n ceruri imnuri sfinte 
Se scoală morţii din morminte. 


lisus ne-aduce mântuirea 

Şi seamănă-ntre noi iubirea. 
Zvârliţi din suflet toată ura, 
lubiţi pe oameni și natura! 


Veţi fi cu sufletul curat, 
lubind tot ce-i adevărat. 

Să piară vrajba și minciuna, 
Să ne iubim întotdeauna! 


lisuse, Învierea Ta, 

La toţi iertare ne va da, 
lar noi la fel cu El să fim, 
Să ne iubim, să ne iubim! 


Prof. MIHAI DOROFTEI 


Este perioada Postului mare , 

Timp de „metanoia', pentru fiecare, 
Acest sacrificiu nu-i supraomenesc, 
Dacă iubim pe Domnul, e ceva firesc. 


Ca vameșul suspinând fiecare, 
Hristos așteaptă de la noi o schimbare. 
Lăsând mândria la o parte, 

Să nu fim farisei cu slăvi deșarte. 


În Vinerea Mare lisus a pătimit 

Pentru fiecare om fiindcă ne-a iubit. 
Ne-a-mpăcat cu Tatăl, a făcut dreptate, 
N-a avut vreo vină , dar a răbdat toate. 


Așa că noi mergem, azi pe urma Lui, 
Şapte săptămâni de dorul Mirelui. 
Postim, priveghem, pentru trup murim, 
Apoi la-nviere iarăși noi gândim. 


Preot IOAN VASILE CHEREGI 


Cap sune 


Doamne, suntem atât de frumoși 
De la naștere ai pus în noi sămânţa de bine, 
Doamne, suntem atât de frumoși 
Parcă bucăţi am fi rupte din Tine. 


Doamne, precum un Tată ne-ai așezat 
În câmpia-aceasta roditoare 

În care creşte grâul curat 

Hrănit de ploaie și soare. 


Doamne ne-ai făcut din iubire, 
Bogăţii ne-ai lăsat moștenire 
Şi-ai ales ca de Tine iubiţi 

Să trăim aici pe pământ fericiţi. 


Ne-ai lăsat spre învățătură 

Pilde din Sfânta Scriptură, 

Ne-ai lăsat dreptul s-alegem între bine și rău 
Frumoși ca să creștem în numele Tău. 


Drumul e unul, spre Tine-nainte, 
Lăsat pentru noi în cărțile sfinte, 
Pentru cei ce-aleg mântuirea 
Călăuză spre Tine-i iubirea. 


Ne-ai lăsat din timpul de-atunci 

Drept sfetnic cele zece porunci, 
Năzuinţele tale curate 

Pe care nu le-ai vrut niciodată-ncălcate. 


Cu iubirea Ta lăsată drept scut 

Atât de frumos am crescut, 

Pe cărarea Ta dreaptă Părinte, ne ţine, 
Să nu rătăcim drumul spre Tine. 


FLORICA IACOB 


(Ea Con 


De-o casă-n cer mi-e tare dor, 
Cu geamuri mari și cu pridvor, 
Acolo, unde-i Dumnezeu, 
Dorirea sufletului meu 


Şi unde-s toţi care au plâns 
Şi-au înflorit într-un surâs 
Văzând privirea lui lisus 
lubirilor grăind răspuns. 


„„„ O casă-n cer ... Acolo, sus ... 
E tot ce mi-a rămas de spus. 


MELANIA MĂGUREAN 

Pe drumul crucii 

Întâlneşti puterea minţii 

Ce s-a întâmplat de vrei să ştii 
Vino să străbatem drumul crucii 
Într-o zi pân suntem vii. 


lar acu moment ar fi 

Pe-acel drum ne-am spovedi 
Şi tare mult ar trebui 

Cele rele de s-ar isprăvi. 


Pe drumul crucii lui lisus 
Atâtea lacrimi ce s-au scurs 
Mai aproape de El fiind 

Şi la jertfa-i cugetând. 


După cele judecate 

l-au dat Lui crucea-n spate 

Cu povara lumii plină de păcate 
Că multe i-au fost adunate. 


Fiindu-i crucea în spinare 
l-a fost povara tot mai mare 
Pe drumul greu și prăfuit 
Din loc în loc s-a mai oprit. 


Și mergând pe ceea cale 

Maica Sfântă veni întru întâmpinare 
Și văzându-i a Lui stare 

A strigat cu voce mare: 


O Fiul meu, o Fiul meu 

Ce mi te-a dat Dumnezeu 
Nu uita poporul Tău 

Și vindecă-l de cel rău. 


Cât i-a fost atunci de greu 
Îi va părea cuiva rău 

De păcatul săvârşit 
Nimănui mărturisit? 


Apoi în drumul tot mai greu 

Simon Cirineul venit-a în ajutorul Său 
Şi din țarină s-a întors 

Să-L ajute pe Hristos. 


Lându-i crucea în spinare 
Să-și mai ducă a Lui suflare 
Spre Golgota locul căpăţânii 
Judecat de toţi păgânii. 


Pe drumul crucii stropit cu sânge 
Cum poţi trece și lacrimi a nu-i aduce? 
Aceluia ce pentru mine, pentru tine 
Și pentru toată acea mulţime. 


Pe Golgota s-a jertfit 

Și atât de mult a suferit 

Pe Golgota sus pe cruce 
Maica Sfântă mult îl plânge. 


Și pe drum El cum mergea 
Povara fiindu-i tot mai grea 
lată o femeie-L aștepta 
Veronica se chema. 


Şi-a lăsat lucrul de mână 

Și venind cu-atâta milă 
Sudoarea feţei să i-o şteargă 
Și osândirea să-nțeleagă 


Ce nedreaptă judecată 
l-a fost sentința ceea dată 
De Pilat judecătorul 

Lui lisus Mântuitorul. 


Şi spre casă când s-a-ntors 
Pe măramă i se arătă 
Chipul lui Hristos. 


De câte ori mi-aduc aminte 
De acel loc, mă simt neliniștit 
Nu pottrece cu vederea 

Că vreau să simt și eu durerea. 


O, Doamne ce calvar 

Că m-a răscolit la suflet iar 

Şi-n lumea aceasta cât voi fi 

De drumul crucii mereu voi aminti. 


PETRU IOSIF TOMA 


CE nara ohne) 


Venit-a întru ale Sale când trup Cuvântul S-a făcut 

Să lumineze-ntreg pământul precum un falnic Răsărit, 
Dar ochii ce n-au vrut să-L vadă, n-au înţeles și n-au 
văzut. 

Între ai Săi venit-a-n lume, dar lumea nu L-a cunoscut 
Și nu L-a primit. 


Au pironit pe lemnul crucii împărăteasca Lui statură 
lar El privea la ei cu milă, cu ochii de durere plini. 
L-au chinuit fără cruțare și îndurare nu avură, 

Pe fruntea nobilă, curată, adânc l-au apăsat cu ură 
Cununa de spini. 


Și parcă cerul și pământul mâhnite stau în aşteptare, 
lar zările întunecate până-n hotarul lumii tac. 

Şi, în adâncuri, firea-ntreagă cuprinsă e de-nfiorare 
Când El rostește blânda rugă: Părinte, dă-le lor iertare, 
Că nu știu ce fac. 

El S-a jertfit ca să aducă lumii măreţul dar al Învierii, 
Ca să ridice la viaţă în veșnicie pe cei morți. 

Şi-au dat hainele Sale loruși cei ce păzeau locul durerii, 
Pentru cămașa Lui anume, ca să o capete străjerii 

Au aruncat sorții. 


Și au pecetluit mormântul, cu strajă L-au înconjurat, 
Dar piatra grea e răsturnată, locașul morții e deschis. 
Căzut-au la pământ ostașii, de frică s-au cutremurat, 
Căci Cel ce a murit pe cruce a treia zi a înviat, 

Așa cum a zis. 


Astăzi lumină nouă scaldă înaltul cerului curat, 
Și florile zâmbesc în soare și clopote se-aud cântând, 
Căci azi Biruitorul morții întru mărire S-a sculat, 
Cu crucea Sa, stindard al vieții şi scut, Hristos a înviat, 
Pe moarte călcând. 

MARIA ANIA 


25 


mitropolitane, la slujba parastasului de 6 luni pentru 
vrednicul de pomenire Mitropolit Nicolae Corneanu; 


- participă la vernisajul expoziţiei de icoane Lumina 
florilor de Paști, care a avut loc la muzeul din incinta 
catedralei mitropolitane; 

- participă la pelerinajul tinerilor de Florii, desfășurat 
între Operă şi catedrală și la slujba vecerniei de la cate- 
drala mitropolitană și rostește cuvânt de învăţătură. 


5 aprilie - în Duminica Floriilor slujeşte Sfânta 
Liturghie la catedrala mitropolitană și rostește cuvânt 
de învățătură; 


[. SE ( 


1 aprilie - participă la o emisiune la studioul TV 
Europa Nova din Lugoj; 

- primește pe Doamna prof. Maria Ștefan, directoarea 
Colegiului C.D. Loga din Timișoara. 

2 aprilie — prezidează ședința de lucru a Permanenţei 
Consiliului Eparhial. 

4aprilie — slujește împreună cu Preasfinţitul Episcop- 
vicar Paisie Lugojanul, în cripta din interiorul catedralei 

- vizitează pe Preasfinţitul Episcop Martin Roos la 
sediul Episcopiei romano-catolice din Timișoara, cu 
ocazia Paștilor apusene. 

7 aprilie — primește pe Domnul Gheorghe lova, 
directorul Cramelor Recaș, împreună cu Domnul loan 
Savu din Timișoara; 

- acordă un interviu pentru postul de televiziune TVR 
Timişoara; 

- participă la slujba Deniei în biserica parohiei Giroc, 
apoi la festivalul În glas de toacă. 


a 


Adevărul; 

- primește pe pictorii Rodica și Adrian Olteanu din 
Toplița. 

9 aprilie — slujește la Denia celor 12 Evanghelii la 
catedrala mitropolitană și rostește cuvânt de învăţătură; 

10 aprilie — slujește la Denia Prohodului la catedrala 

12 aprilie — sluj 


Domnului de la catedrala mitropolitană și rostește 
cuvânt de învățătură; 

- slujește Sfânta Liturghie la catedrala mitropolitană 
şi citeşte Pastorala la Învierea Domnului 2015; 


- participă la recepţia de la reședința mitropolitană, 
împreună cu Preasfinţitul Episcop-vicar Paisie Lugojanul 
și rostește cuvânt ocazional; 


ME am 

- participă la slujba vecerniei la catedrala mitropoli- 
tană și la concertul corului catedralei. 

13 aprilie — participă la Sfânta Liturghie la biserica 
parohiei Învierea Domnului din Lugoj şi rosteşte cuvânt 
de învățătură; 


- face vizite pastorale la mai multe biserici din 
eparhie. 

14 aprilie - efectuează o vizită pastorală la 
mănăstirea Morisena. 


Învierea 


27 


15 aprilie — participă la sediul Memorialului Revoluţiei 
din Timişoara la o reuniune dedicată împlinirii a 25 de 
ani de la înființarea acestuia. 


16 aprilie — participă la un moment de rugăciune în 
biserica din incinta reședinței mitropolitane alături de 
Preasfinţitul Episcop-vicar Paisie Lugojanul și angajaţii 
Centrului eparhial, apoi la o agapă comună. 

17 aprilie — de sărbătoarea Izvorul Tămăduirii slujește 
Sfânta Liturghie la mănăstirea Românești, împreună cu 
mai mulţi clerici de la Centrul eparhial și din eparhie, 

și săvârșește sfințirea Aghiazmei Mici la izvorul din 
incintă, apoi rosteşte cuvânt de învăţătură. 

19 aprilie — săvârşeşte Sfânta Liturghie la catedrala 
episcopală din Caransebeș, cu prilejul hramului, 
împreună cu alţi ierarhi ai Bisericii noastre, la invitaţia 
Preasfinţitului Episcop Lucian al Caransebeșului. 


20 aprilie — participă la Centrul eparhial din 
Caransebeș la deschiderea simpozionului internaţional 
intitulat Misiune și propovăduire, dedicat împlinirii a 
150 de ani de la înființarea Episcopiei Caransebeşului. 


Timişoara. 

22 aprilie — primește o delegaţie de credincioși de 
la parohia Timișoara Zona Tipografilor; 

- primește pe PC. Părinte protopop Gheorghe Sutac 
de la Sânnicolau Mare, însoţit de PC. Părinte Alexandru 
Ciovârnache de la parohia Tomnatic, același protopopiat; 

- primește pe teologul Petre Constantin și pe viitoa- 
rea soție Delia Lotrean; 

- primește pe Domnul Vasile Todi din Timișoara; 

- primește pe PC. Părinte Cătălin Goia, de la parohia 
Timişoara Sfântul Mare Mucenic Gheorghe. 

23 aprilie — participă la Sfânta Liturghie la biserica 
militară (parohia Timișoara Cetate), cu prilejul praznicu- 
lui Sfântului Mare Mucenic Gheorghe și rostește cuvânt 
de învățătură; 

- participă la ceremonialul militar și religios din fața 
statuii Sfântului Mare Mucenic Gheorghe din Timişoara, 
ocrotitorului trupelor de uscat ale Armatei Române; 


- săvârşeşte slujba punerii pietrei de temelie pentru 
paraclisul parohiei Timișoara Sfântul Mare Mucenic Ghe- 
orghe. 

26 aprilie — săvârşeşte Sfânta Liturghie în altarul de 
vară al mănăstirii Românești și apoi participă la festiva- 
lul coral Cântările Învierii, rostind cuvânt de învățătură 
şi binecuvântând corurile participante. 

